SDS TRAŽI OD DODIKA DA PODNESE OSTAVKU I IZVINI SE NARODU RS-A | Hayat.ba\nSDS TRAŽI OD DODIKA DA PODNESE OSTAVKU I IZVINI SE NARODU RS-A\nZbog svih dokaza da je Milorad Dodik, mimo volje i znanja srpskog naroda, potpisao pristupanje Republike Srpske NATO savezu, zbog nezapamćene veleizdaje, prevare i nemjerljivih posljedica ovakvog poteza, Srpska demokratska stranka traži da se član Predsjedništva BiH Milorad Dodik odmah povuče sa pozicije člana Predsjedništva BiH.\nNavodi se ovo u saopćenju Srpske demokratske stranke (SDS), a čime bi, kako navode, “Republiku Srpsku spasio od daljeg urušavanja i propasti”.\nJasni razlozi i dokazi, dodaju u saopćenju, su sljedeći:\n1. NATO je zvanično potvrdio da je BiH u MAP-u i da je Program reformi BiH aktivirao MAP.\n2. Stenogramom sa sjednice Predsjedništva BiH sa ambasadorima Кvinte, potvrđeno je da je Milorad Dodik znao da potpisije ANP, samo pod drugim nazivom.\nOčekujemo da rukovodstvo i Kolegij Narodne skupštine Republike Srpske zauzmu jasan stav i ograde se od zloupotrebe i obmanjivanja javnosti i poslanika, zbog dostavljanja lažnog dokumenta Program reformi BiH. SDS poziva na javno izvinjenje narodu Republike Srpske zbog riječi zabilježenih u skandaloznom stenogramu gdje se jasno dogovora kako od javnosti sakriti da je potpisan ANP na način da se isti nazove Program reformi BiH i gdje se govori o “kratkom pamćenju naroda” i omalovažava dostojanstvo svakog čovjeka – navode iz SDS-a.\nJasno je, kažu, “da je Dodik sa stranim mentorima i koalicionim partnerima iz SDA i HDZ dogovorio da se tokom četvorogodišnjeg mandata ne insistira na primjeni svih dijelova ANP-a, kako bi svoju odgovornost sakrio od očiju javnosti”, piše Faktor.\nJavna je tajna da je plan SNSD-a da narod, kao uostalom i sve protekle godine, nastave zamajavati temama koje razbuktavaju nacionalne strasti kako bi se, po oprobanom receptu, zaboravilo da je upravo Dodik potpisao dokument, čiju realizaciju, nažalost, niko više ne može da zaustavi – zaključuje se u saopćenju.


Srbi, ako dolazite iz ovih 10 zemalja, morate u izolaciju 28 dana\nPremijerka Srbije Ana Brnabić rekla je juče da se od 14. marta do juče u 8 sati u našu zemlju vratilo 65.142 građana iz inostranstva, kao i da među onima koji se vraćaju ima i onih kojima je korona virus već potvrđen u zemljama koje su napustili. U skladu sa tim ona je navela da svi povratnici moraju da budu u izolaciji 14 ili 28 dana, a mi smo istraživali od čega zavisi da li će naši gastarbajteri biti u izolaciji dve nedelje ili 28 dana.\nKako samo uspeli da saznamo, presudni u broju dana u izolaciju su zemlje iz kojih naši državljani dolaze. Tako će oni koji dolaze iz žarišnih područja morati da se spreme na izolaciju od skoro mesec danas.\n– Naša molba je bila da ostaju u zemljama u kojima žive i borave, da se ne vraćaju, jer je teško iskontrolisati kretanje, a oni moraju da budu u izolaciji 14 ili 28 dana. U tom slučaju, šta god da se desi, naš zdravstveni sistem će biti opterećen – rekla je Brnabić na sinoćnoj konferenciji.\nDirektor Instituta za javno zdravlje Vojvodine prof. dr Vladimir Petrović objašnjava za Telegraf.rs da odluka o dužini kućne izolacije, da li će biti 14 ili 28 dana, zavisi od toga iz koje zemlje dolaze naši građani.\n– Odlukom Vlade Srbije su definisane države koje su označene kao žarišta epidemije virusa COVID-19, i za njih se sprovodi samoizolacija u trajanju od 28 dana dok se za ostale zemlje sprovodi samoizolacija od 14 dana – objašnjava prof. dr Petrović.\nOn navodi koje su to zemlje iz kojih naši dolaze i idu u izolaciju 28 dana.\n– Države označene kao žarišta epidemije virusa COVID-2019 za koje se izriče mera samoizolacije u trajanju od 28 dana su Italija, Švajcarska, Iran, Rumunija, Španija, Nemačka, Francuska, Austrija, Slovenija i Grčka – navodi profesor Petrović za naš portal i dodaje:\n– Svim građanima Srbije, kao i stranim državlјanima koji imaju boravište u Srbiji, a koji dolaze iz drugih zemalјa, izriče se obavezna mera samoizolacije – izolacija u kućnim uslovima od najmanje 14 dana.\nPovratnik koji prekrši izolaciju ide u karantin\nInače, u Srbiji je počela da važi da će svako od povratnika iz inostranstva ko prekrši meru samoizolacije i kreće se suprotno preporukama nadležnih – biti smešten u karantin, u jedan od tri posebna objekta namenjena u tu svrhu, u Vršcu, Požarevcu i Pirotu.\n– Ako u kontroli vidimo da su prekršili samoizolaciju, biće upućeni u karantin. Ako takvo lice, koje je prekršilo zabranu kretanja, zarazi druga lica i teško im naruši zdravlje, po Krivičnom zakonu može mu se izreći kazna od jedne do osam godina zatvora. Ako usled kršenja zabrane, zarazi drugo lice i uzrokuju smrt, kazna je od dve do 12 godina – navela je premijerka.\nDanas je trebalo da se otvori i karantin u Moroviću, sa 500 ležajeva, pa će oni koji ulaze u Srbiju, a nemaju obezbeđeno boravište ili ne mogu da ga dokažu, direktno biti upućeni u taj kamp zbog zaštite države i građana.\nTelefoni za one koji dolaze\nSvi putnici iz međunarodnog saobraćaja sa rešenjem o stavljanju pod zdravstveni nadzor i u kućnu izolaciju treba da se jave Centru za kontrolu i prevenciju bolesti Gradskog zavoda za javno zdravlje Beograd telefone u vremenu od 8 do 15 sati na sledeće mobilne:\n064 / 850 – 3062\n064 / 850 – 3063\n064 / 850 – 3064\nAko su linije zauzete, trebalo bi da ostave SMS poruku sa ličnim podacima (ime prezime adresa i broj rešenja). Dežurni epidemiolog će ih nazvati na broj telefona sa kojeg je poslata poruka, ili neki drugi kontakt telefon, što je pre moguće. SMS poruku mogu da dostave i van predviđenog radnog vremena.\nSve osobe koje su došle iz inostranstva koji imaju rešenje graničnog sanitarnog inpektora kao i oni koji ga nemaju, a koja su dužna da se jave epidemiologu Zavoda za javno zdravlje Vranje, radi nadzora, kao i radi dobijanja drugihinformacija u vezi sa korona virusom, to mogu učiniti pozovanjem sledećih brojeva:\n20/03/2020 9:51 AM


Vučić: Nije pogažen Ustav ako smanjujemo cenzus, nije dozvoljeno da ga povećamo | Novinska agencija Beta\nPOLITIKA | 14.01.2020 13:20 > 14.01 14:16\nVučić: Nije pogažen Ustav ako smanjujemo cenzus, nije dozvoljeno da ga povećamo\n"Ja sam uvek zainteresovan za svaku reč Tanje Fajon. Naročito ako se tiču prava srpskog naroda u Sloveniji. Očekujem da se ona, kao istaknuti borac za ljudska prava, izbori da oni imaju status nacionalne manjine, jer su tamo najveća manjinska grupa", rekao je Vučić u Obrenovcu.\n"Nisam videla da je spuštanje izbornog cenzusa akcija o kojoj je bilo koja od političkih stranaka raspravljala tokom našeg jesenjeg dijaloga. Radikalne promene izbornih pravila tako blizu održavanja izbora veoma su opasne taktike", rekla je Fajon za list Blic.\n"Kako političke stranke ili glasači mogu da imaju dovoljno vremena da se upoznaju s njima? Teško, radije izaziva zabrinutost zbog poštenosti izbora", rekla je ona.\n"Nije dozvoljeno da se cenzus pred izbore povećava, a ne da se smanjuje"\nVučić je rekao da nije tačno da je pogažen Ustav ako se menja cenzus tako da se on smanjuje, već da nije dozvoljeno da se pred izbore cenzus povećava i da se na takav način otežava političkim protivnicima.\n"Oko (smanjenja) cenzusa su svi u Srbiji saglasni, osim ljudi iz SNS-a, moram da ubedim ljude iz SNS. Raduju se i oni, (koji su se izjasnili za bojkot izbora) znaju da im je to šansa da udju u parlement, ako ne sada onda sledeći put", kazao je Vučić.\nVučić je rekao da su zbog zahteva predstavnika opozicije, koji su učestvovali u medjustranačkom dijalogu uz posredovanje predstavnika Evropskog parlamenta, već promenjena tri zakona "koji se suštinski mnogo više odnose na izbore nego smanjenje cenzusa sa pet na tri odsto", i da je reč o promenama Zakona o finansiranju političkih aktivnosti, Zakona o javnim preduzećima i Zakona o borbi protiv korupcije.\n"Suština je da je njima jasno da od bojkota nema ništa i što im je jasno da će biti stranaka u pralamentu. Ljudi će da rade u Skupstini za platu koju primaju", rekao je Vučić.\nOn je rekao da je mislio da se sa predstavnicima opozicije koji su učestvovali u dijalogu za poboljšanju izbornih uslova "vodio dijalog da učestvuju na izborima a da ovako ispada da su predstavnici vlasti budale", zato što su pripadnici opozicije doneli odluku da "i ovako i onako ne učestvuju na izborima".\n"Vlasti Crne Gore moraju voditi dijalog sa SPC čiji je deo Mitropolija crnogorsko-primorska"\nVučić je rekao da vlasti Crne Gore moraju voditi dijalog u vezi sa spornim Zakonom o slobodi veroispovesti sa Srpskom pravoslavnom crkvom čiji je deo Mitropolija crnogorsko-primorska.\nOn je posle otvaranja novog pogona fabrike Mei Ta u Obrenovcu rekao da je dijalog "uvek lekovit" i dodao da je Srbija spremna da pomogne "po svim pitanjima" u vezi sa situacijom u Crnoj Gori.\nVučić očekuje nove investicije kompanije Mei Ta\nPredsednik Srbije Aleksandar Vučić danas je u obilasku fabrike kineske kompanije Mei Ta Evropa u Obrenovcu izjavio da očekuje da to bude jedna od najuspešnijih domaćih kompanija koja će nastaviti ulaganja u proizvodnju delova za automobile i motore.\n"Kada smo pre pet godina počinjali sa ovom investicijom ljudi su bili u neverici da će Mei Ta zaposliti 700 radnika, koliko je bilo ugovoreno. Danas ovde radi 3.046 ljudi i nadam se da će biti još više i da će graditi još jednu fabriku u Obrenovcu, bez obzira ko pobedi na izborima", rekao je Vučić.\nNa taj način je on komentarisao reči predsednika Mei Ta grupe Ben Čena da će ta kompanija u Obrenovcu graditi i treću fabriku ako Vučić pobedi na izborima.\nVučić je u fabrici Mei Ta prisustvovao obuci za novozaposlene i predavanju za učenike obrenovačke Tehničke škole koja se organizuje u toj kompaniji.


BalkanMagazin :: Rumunija, Bugarska i Grčka za balkansko gasno čvorište\nutorak, 13. mart 2018 02:08\nMinistri spoljnih poslova Bugarske, Rumunije i Grčke - Ekaterina Zaharijeva, Nikos Kocijas i Teodor Meleskanu podržali su juče izgradnju balkanskog gasnog čvorišta i proces evropske integracije zemalja Zapadnog Balkana. (foto: ministri inostranih poslova Rumunije, Grčke i Bugarske sa rumunskom premijerkom Vjorikom Dančilu).\nU zajedničkoj deklaraciji, koja je usvojena tokom sastanka ministara u Bukureštu - Ekaterine Zaharijeve (Bugarska), Nikosa Kocijasa (Grčka) i Teodora Meleskanua (Rumunija) - navodi se da će tri zemlje sarađivati na razvoju balkanskog gasnog čvorišta, koji bi, kako se očekuje, treba da poboljša bezbednost snabdevanja i diverfizikuje gasne rute, prenosi bugarska agencija BTA pozivajući se na saopštenje pres službe domaćeg Ministarstva spoljnih poslova.\nMinistri su, takođe, izrazili podršku gradnji bugarsko-rumunskog i bugarsko-grčkog gasnog interkonektora, prenosi Tanjug.\nUz to, ministri su podržali i proces evropske integracije zemalja Zapadnog Balkana.\nJoš jednom je ponovljeno da je proširenje EU ključni faktor za stabilnost i prosperitet ovog regiona, i izraženo je očekivanje da će svih šest ekonomija Zapadnog Balkana napredovati u narednim godinama na svom evropskom putu.


FDU predstavio program "Looking Ćina" u Beogradu\nFDU predstavio program „Looking Ćina“ u Beogradu\nTanjug 29. septembra 2019. 15:49\nBEOGRAD – Fakultet dramskih umetnosti (FDU) u Beogradu predstavio je u Jugoslovenskoj kinoteci program „Looking Ćina“ koji realizuje u saradnji sa Evropskom letnjom filmskom školom.\nU programu „Looking Ćina“, koji postoji već deset godina, svake godine preko 100 studenata najvećih svetskih filmskih škola posećuje Kinu, a ovi studijski boravci posvećeni su pripremi i relizaciji dokumentarnih filmova.\nFakultet dramskih umetnosti je regionalni centar programa i kroz Evropsku letnju filmsku školu okuplja grupu od deset studenata iz Srbije, Bosne i Hercegovine, Hrvatske, Crne Gore, Makedonije, Rumunije, Albanije i Bugarske koji svake godine odlaze u Kinu.\nUz stručno vođenje mentora-profesora sa Fakulteta dramskih umetnosti nastaju filmovi koji na autentičan način i uz autorski pečat svakog studenta predstavljaju kinesku stvarnost, tradiciju i kulturu.\nMiloš Pavlović, dekan Fakulteta dramskih umetnosti, zahvalio je delegaciji iz Kine koja je došla u Beograd na svom proputovanju kroz Evropu.\n„Ovaj projekat je jako važan, ne samo za naš fakultet već i za kompletnu kulturnu sredinu jer je reč o kreativnom angažovanju studenata koji svakako predstavljau budućnost naše umetničke scene“, kazao je Pavlović.\nPredrag Velinović, prodekan FDU, napomenuo je da je Evropska letnja filmska škola platforma za saradnju fakulteta i da su njeni programi sufinansirani su od strane Ministarstva kulture Republike Srbije i Sekretarijata za kulturu grada Beograda.\n„Jedan od projekata na toj platformi je i ‘Looking Ćina’ kroz saradnju univerziteta u Pekingu i FDU. Među 100 studenata u tom programu koji je trajao 20 dana, jesu i akademci sa FDU sa svojim kolegama iz celog svet oni su snimili filmove na teme koje nam zadaju naši kineski partneri. Studenti svojim dokumentarcima koji traju po 10 minuta promovišu kinsesku kulturu, tradiciju i vrednosti“, kazao je Velinović.\nOn je dodao da je FDU za kineske partnere centar jugoistočne Evrope iz kojeg se svake godine u program „Looking Ćina“ uključuje četiri ili pet studenata, ali i po jedan akademac iz Sarajeva, Albanije, Crne Gore, Hrvatske i Bugarske.\nProfesor Sijang Junju, član kineske delegacije koja boravi u Beogradu kaže da je u prethodnim godinama generacije Srba i i Kineza ostvarile značajno prijateljstvo.\n„Nadam se da se to događa i sada kroz program ‘Looking Ćina’ u okviru kojeg srpski studenti iz Kine donose mnogo ličnih utisaka o kinsekoj kulturi“, kazao je kineski profesor.\nU nastavku predstavljanja programa „Looking Ćina“ prikazano je šest dokumentaraca koji su snimani u gradovima Dalijan i Hardin.\nIzložba „Bauk kruži Evropom“ u galeriji B2


Predsjednik ABA lige: Mornar zaslužio Evrokup, žao nam je što je ovako ispalo\nPredsjednik ABA regionalnog košarkaškog takmičenja Domagoj Čavlović izjavio je da se ABA liga zalagala da četiri ekipe uzmu učešće u Evrokupu iduće sezone. Bord Evrokupa donio je drugačiju odluku – Budućnost Voli, Partizan i Cedevita-Olimpija braniće čast regiona, a izvisio je Mornar, iako je u trenutku otkazivanja sezona bio ispred Ljubljančana.\n-ABA liga je od početka koronavirusa bila u kontaktu sa čelnicima Evrolige i Evrokupa. Tražili smo i ulagali maksimum napora kako bi obezbijedili četiri mjesta u Evrokupu, a smatramo da su sve četiri ekipe spremne i da zaslužuju mjesto u drugom po rangu evropskom tamičenju. Pored toga siguran sam da bi dostojno branili ugled regiona.\nMeđutim, odluka je bila drugačija. Žao nam je što je ovako ispalo, ali moram da naglasim da je odluku donio menandžment Evrolige i Evrokupa. Pomenuta odluka je prezentovana bordu Evrokupa, tako da nikakvog glasanja nije bilo, niti mogućnosti da se ta odluka promijeni-naglasio je Čavlović za Sport Klub i nastavio:\n-Žao nam je što je ovako ispalo. Međutim, rekao bih da smo dobili još jednu žrtvu korona krize. Desilo se da jedan klub koji apsolutno zaslužuje da brani ugled regiona u Evrokupu nije dobio tu priliku. Zaista se svi nadamo da se ovakav način završetka sezone i ovakav način odlučivanja o tome ko će nastupiti u našoj ligi i evrokupovima više nikada neće ponoviti, te da će se odluke o tome donositi na jedinom mjerodavnom mjestu, a to je parket-kazao je Čavlović.


Primena Konvencije MOR 144 u Republici Srbiji | UGS Nezavisnost\nPrimena Konvencije MOR 144 u Republici Srbiji\nDatum: 06. jula 2017 Kategorija: Vesti UGSNema komentara\nPod pokroviteljstvom Međunarodne organizacije rada, u Beogradu je, 04. juna 2017. godine, održana tripartitna radionica na temu primene Konvencije MOR 144 o tripartitnim konsultacijama. Srbija je jedinstvenim zakonom, 17. februara 2005. godine, ratifikovala Konvenciju 144 o tripartitnim konsultacijama iz 1976. godine, Preporuku br. 152 o tripartitnim konsultacijama iz iste godine, kao i Preporuku br. 113 o pregovaranju na nivou privrede i nacionalnom nivopu iz 1960. godine.\nUvodnu prezentaciju održala je Kristina Miheš, viši specijalista Međunarodne organizacije rada za socijalni dijalog, istakavši da je socijalni dijalog -interes svake Vlade u celosti, a ne diskreciono pravo ili obaveza jednog ministarstva. Fokus radionice je usmeren na implementaciju procedure predviđene Konvencijom 144, u vezi sa godišnjim izveštavanjem nacionalne Vlade o primeni Konvencije, te o procesu konsultacija o neratifikovanim konvencijama i preporukama.\nU radu radionice nije realizovan tripartitni sastav učesnika, jer se predstavnici Ministarstva za rad, zapošljavanje, boračka i socijalna pitanja nisu pojavili na skupu, zbog trenutne situacije sa izborom nove Vlade i zamenom resornog ministra. Ovo jasno ilustruje nedostatak demokratskih kapaciteta, kao i činjenicu da naša zemlja nije uspela da izgradi snažni institucionalni poredak tokom više od četvrt veka tranzicije.\nU debati su učestvovali predstavnici socijalnih partnera (UGS NEZAVISNOST, SSSS i Unije poslodavaca Srbije), kao i sekretar Socijalno-ekonomskoskog saveta Srbije, te predstavnica pravosuđa. Budući da su se socijalni partneri već obraćali samostalno Međunarodnoj organizaciji rada zbog slabosti socijalnog dijaloga u Srbiju, u pogledu nedostatka konsultacija pri donošenju zakona, ovom prilikom su njihovi predstavnici iskoristili priliku da predstavnicima Međunarodne organizacije rada posebno skrenu pažnju na neophodnost poštovanja Preporuke br. 113 kojom je predviđeno učešće organizacija zaposlenih i poslodavaca – kako u toku pripreme, tako i u toku procedure donošenja zakonskih rešenja.\nPodrška RSS Solidarnost radnicima kompanije Fijat Krajsler automobili\nRadnici: Zamrzavanje štrajka tek kad Fijat ispuni minimum


VESIĆ: U Beogradu vakcinisano više od 460.000 građana – UDARNA VEST . rs\nsubota, 3. aprila, 2021 subota, 3. aprila, 2021 1 min read UdarnaVest .rs\nZamenik gradonačelnika Beograda Goran Vesić saopštio je danas da je u Beogradu zaključno s jučerašnjim danom vakcinisano 460.169 punoletnih Beograđana, što je 32,68 odsto.\nKako je naveo na svom Fejsbuk profilu, i drugu dozu vakcine primilo je 325.688 punoletnih građana, odnosno 23,12 odsto. Vesić je dodao da je u populaciji između 65 i 74 godine vakcinisano 61,49 odsto građana.\nOn je naveo da od vakcinisanih u Beogradu 47 odsto čine muškarci, a 53 odsto žene, dok je prosečna starost vakcinisanih 60,5 godina. Prema njegovim rečima, u Beogradu je, zaključno s jučerašnjim danom, dato 785.857 doza vakcine.\nVesić je izneo i podatak da je do sada u Beogradu najviše građana primilo vakcinu sinofarm, 295.994, potom fajzer, 60.384, sputnjik V je primilo 58.352 građana, a AstraZeneka 45.439.


Mogherini vjeruje da će Srbija u EU do 2025. godine - SAHAR Balkan\nFeb 07, 2018 09:45 Europe/Sarajevo\nVisoka predstavnica EU za vanjsku politiku i sigurnost Federica Mogherini rekla je da vjeruje i da se nada da će Srbija ući u EU do 2025. godine.\n"Zavisit će od toka reformi, od toga koliko Srbija i EU postignu u tom periodu, kao i od toga koliko će Srbija biti odlučna da učini potrebne korake. Ovo nije perspektiva samo za Srbiju već i za sve druge u regionu, one koji vode pregovore danas i one koji će pregovarati sutra", izjavila je Mogherini za RTS.\nOdgovarajući na pitanje kada očekuje da će Beograd i Priština postići sporazum o normalizaciji, ona je rekla da posljednjih mjeseci vidi odlučnost Beograda i Prištine da razgovaraju o sveobuhvatnoj normalizaciji, izražavajući nadu da će se to reflektovati u pravno obavezujućem sporazumu.\n"Vjerujem da je moguće postići sporazum prije isteka mandata, a to znači do kraja 2019. godine. To je rok o kojem sam razgovarala sa dvojicom predsjednika koji su pokazali hrabrost da preduzmu teške korake. Ujedno i rok u kojem mogu da garantujem da će ovaj posao biti učinjen pod mojim vodstvom", dodala je Mogherini.\nOna nije željela govoriti o tome šta bi trebalo da bude sadržaj tog sporazuma, napominjući da dobra pravila nalažu da se o sadržaju pregovora ne govori dok oni traju.\n"Drugi razlog je što sadržaj i dnevni red određuju dvije strane, ne EU. Ne bih željela u ovom trenutku da špekulišem o tome šta će biti sadržaj. To će doći kad bude vrijeme, uz puno vlasništvo i partnerstvo dvije strane. Uloga Brisela nije da nešto diktira, već da podrži i pomogne", istakla je Mogherini.\n(BALKANSAHAR / SRNA)


Obeleženo 85. godina od ubistva kralja Aleksandra Prvog | NS Reporter\nBEOGRAD – Izaslanik predsednika Srbije Aleksandra Vučića, ministar za rad, zapošljavanje, boračka i socijalna pitanja Zoran Đorđević, prisustvovao je ceremoniji obeležavanja 85. godina od ubistva kralja Aleksandra Prvog Karađorđevića u Marseju, saopštilo je danas Ministarstvo.\nĐorđević je u Marseju, u pratnji general majora iz Ministarstva odbrane Slađana Đorđevića, položio venac na Spomenik francusko – srpskog prijateljstva. Ministar Đorđević istakao je da su Srbija i Francuska uvek bile prijateljske zemlje i na istoj strani, a takvi dobri odnosi traju i danas zahvaljujući zalaganju predsednika Srbije Aleksandra Vučića i predsednika Francuske Emanuela Makrona.\n“Ubistvo kralja Aleksandra predstavljao je veliki gubitak za celu Srbiju i njen narod. Nikada ne smemo zaboraviti one koji su nedužni stradali jer su se borili za našu bolju budućnost, u kojoj danas živimo i na tome smo im večno zahvalni”, rekao je ministar Đorđević.


Uz ovu aplikaciju nikada nećete sami da pešačite kući - IT magazin\n"Javi se kada stigneš kući", najčešća je rečenica uz koju se prijatelji rastaju nakon druženja. Ali, šta kada biste na svom mobilnom telefonu mogli da pratite vašeg prijatelja na putu do kuće? Nova aplikacija vam to omogućava\nAplikacija "Companion", dostupna na Androidu i iOS-u, omogućava korisnicima da prate kretanje svojih kontakata koristeći se njihovim GPS-om. Aplikacija je lansirana pre dve nedelje, a do sada ju je "skinulo" više od pola miliona korisnika.\nKako aplikacija funkcioniše i zašto je u veoma kratkom roku postala izuzetno popularna? Sve što treba da učinite je da "skinete" aplikaciju na svoj mobilni i pošaljete zahtev nekom od svojih konatakata da želite da ga pratite. Kada vaš kontakt to prihvati, pojavi se karta koja vam pokazuje tačno kretanje osobe koju pratite.\nAplikacija koristi senzore u vašem mobilnom uređaju kako bi detektovala promene u kretanju - ako korisnik počne da trči ili mu ispadnu slušalice, aplikacija od korisnika traži da potvrdi da li je sa njim sve u redu. Ako to ne uradi u roku od 15 sekundi, aplikacija obaveštava osobu koja ga prati i omogućava opciju pozivanja policije. Takođe, aplikacija će kod korisnika koji se prati s mobilnog uređaja početi da emituje zvukove slične sirenama.


Prva liga : Južne vesti\nNakon pobede nad ”Proleterom”, košarkašice UŽKK ”Studenta” nisu uspele da upišu drugu pobedu, pošto su u hali ”Čair” poražene od ekipe ”Vrbasa” rezultatom 86:74 (25:22, 25:9, 20:21, 16:22). Tim iz Niša je odigrao izuzetno lošu drugu četvrtinu koju su izgubili sa čak 16 poena razlike.\nŠahisti Naisa zauzeli 5. mesto u ligi Centralne Srbije\n13:47, 6. 10. 2021.\nNa takmičenju Centralne Srbije koje je održano od 25. septembra do 3. oktobra u Bajinoj bašti, ŠKGN Nais na kraju takmičenja zauzeo je visoko peto mesto i tako zadržao status prvoligaša u ligi. Ovo je bilo premijerno takmičenje za šahiste iz Niša, a učestvovalo je 12 ekipa.\nDubočica remizirala u Beogradu i ispala iz Prve lige\n10:44, 11. 5. 2021.\nRemijem sa Grafičarem (0:0), fudbaleri leskovačke Dubočice ostali su i bez teoretskih šansi da i naredne sezone budu član Prve lige Srbije, pa će narednu sezonu igrati u Srpskoj ligi. Pre njih od drugog po snazi fudbalskog takmičenja oprostili su se i Piroćanci, dok Dinamo iz Vranja i dalje može, uz povoljne rezultate u 2 poslednja kola, da se spasi ispadanja.\n09:54, 5. 5. 2021.\nUtakmicama 31. kola nastavlja se sezona fudbalske Prve lige Srbije - Dinamo gostuje poslednjoplasiranoj Slogi u Krajevu, Dubočica je domaćin Radničkom iz Sremske Mitrovice, dok Radnički igra u Dobanovcima sa ekipom Budućnosti. Sve utakmice počinju od 17 sati.\nPrva liga: Južnjacima samo 2 boda od mogućih 9\n11:16, 3. 5. 2021.\nBez pobeda ekipa sa juga Srbije završene su utakmice 30. kola Prve lige Srbije odigrane za vikend. Dinamo je poražen u Vranju od Borca iz Čačka (0:1), Dubočica je remizirala u Kraljevu sa Slogom (2:2), a najviše bure bilo je u Pirotu gde je Radnički odigrao nerešeno sa Trajalom (1:1).\nPrva liga: Borba za opstanak "južnjaka" se nastavlja\n19:01, 30. 4. 2021.\nPet kola ostalo je do kraja fudbalske Prve lige Srbije, a sve ekipe sa juga se nalaze u zoni ispadanja, pa su im bodovi prekopotrebni. Dinamo dočekuje Borac iz Čačka, pirotski Radnički igra na domaćem terenu sa Trajalom iz Kruševca, dok Dubočica gostuje Slogi u Kraljevu.\nU utakmicama 28. kola Prve lige Srbije svi predstavnici juga države zabeležili su pobede - pirotski Radnički savladao je Loznicu (2:0), identičnim rezultatom Dinamo iz Vranja trijumfovao je protiv ekipe Žarkova , dok je leskovačka Dubočica pobedila Železničar iz Pančeva sa 2:1.\nFSS: Kažnjeni prvoligaši zbog nameštanja utakmica\n15:55, 15. 4. 2021.\nZbog nameštanja utakmica odlukom Disciplinske komisije Fudbalskog saveza Srbije novčanom kaznom i oduzimanjem 6 bodova kažnjeni su prvoligaši Jagodina i Borac iz Čačka, saopštio je FSS. Oduzimanjem bodova, povećane su šanse "južnjaka" da ostanu deo Prve lige.\nPLS: Pobeda, poraz i remi "južnjaka"\n19:39, 8. 4. 2021.\nU vanrednom 26. kolu Prve lige Srbije od ekipa sa juga samo je Dinamo iz Vranja zabeležio pobedu i to nad vodećim Radničkim iz Kragujevca (2:1). Radnički iz Pirota odigrao je bez golova sa Borcem iz Čačka, dok je leskovačka Dubočica poražena minimalnim rezultatom od ekipe Budućnosti iz Dobanovaca.\nPrva liga Srbije: Ekipe sa juga nastavljaju borbu za opstanak\n20:26, 6. 4. 2021.\nDo kraja sezone Prve lige Srbije ostalo je još 9 kola, a u vanrednom 26. kolu u sredu i četvrtak ekipe sa juga nastavljaju borbu za opstanak. Pirotski Radnički dočekuje ekipu Borca iz Čačka, Dinamo u Vranju igra sa liderom prvenstva, ekipom Radničkog iz Kragujevca, dok Dubočica u Vlasotincu igra protiv Budućnosti iz Dobanovaca.\n"Južnjaci" nastavljaju borbu za opstanak u Prvoj ligi Srbije\n18:04, 2. 4. 2021.\nEkipe sa juga Srbije ovog vikenda nastaviće borbu za opstanak u Prvoj ligi Srbije, a svi južnjaci će svoje utakmice igrati na gostovanjima. Pirotski Radnički u subotu igra sa ekipom Žarkova , istog dana Dinamo gostuje Jagodini , dok Dubočica u nedelju igra u Kruševcu sa Trajalom .\nPrva liga: Pobeda Radničkog, porazi Dubočice i Dinama\n11:26, 30. 3. 2021.\nU 24. koli Prve lige Srbije ekipe sa juga zemlje zabeležile su jednu pobedu i pretrpele dva poraza, pa je borba za opstanak i dalje glavna tema fudbalskih klubova iz ovog dela Srbije. Pirotski Radnički savladao je imenjaka iz Kragujevca sa 1:0, dok su poraze doživeli Dubočica od Kolubare (1:3) i Dinamo od Kabela (0:2).


Gligorov: Osnovni problem u Crnoj Gori sa stanovišta EU je vladavina prava i demokratizacija - Vijesti.me\n"TEMA O KOJOJ ĆE SE RASPRAVLJATI I SLJEDEĆIH GODINA"\nFoto: Screenshot(TvVijesti) Autor: Ananije Jovanović\nOsnovni problem u Crnoj Gori sa stanovišta Evropske unije (EU) je vladavina prava i demokratizacija, ističe Vladimir Gligorov sa Bečkog instituta za međunarodne ekonomske studije.\nKaže i da se ekonomska situacija na Zapadnom Balkanu poboljšava, ali da problem predstavlja nizak nivo ekonomske aktivnosti.\nOvaj ekspert za pitanja tranzicije i balkanskih ekonomija ne očekuje da će EU pritiskati zemlje Zapadnog Balkana da prihvate migrante, jer kako navodi, to mu ne izgleda kao rješenje koje je dobro za međunarodnu zajednicu.\nJedan od problema sa kojim se suočavaju zemlje Zapadnog Balkana je ukupna ekonomska situacija, koja se, makar prema riječima, Gligorova poboljšava.\n"Generalno, to je uvijek pitanje koji je nivo i koja su kretanja. Nivo aktivnosti je nizak. U posljednje vrijeme stope rasta su pozitivne. Štaviše u nekim djelovima, recimo u Crnoj Gori, ali takođe i na Kosovu, i u Albaniji, te stope rasta su zadovoljavajuće", istakao je Gligorov.\nGligorov kaže da iako je Crna Gora ostvarila značajan napredak u posljednje dvije godine i dalje postoje problemi koji je opterećuju.\n"Osnovni problem u Crnoj Gori i sa stanovišta EU i sa stanovišta Crne Gore je vladavina prava i demokratizacija i to ostaje kao tema o kojoj će se raspravljati i sljedećih godina", kazao je Gligorov.\nEkspert za pitanja tranzicije i balkanskih ekonomija ne očekuje da će EU pritiskati zemlje Zapadnog Balkana da prihvate migrante, jer kako navodi, to mu ne izgleda kao rješenje koje je dobro za međunarodnu zajednicu.\n"Mislim da je to malo vjerovatno, jedino ukoliko drugih alternativa ne bude bilo. Ove zemlje balkanske su suviše blizu EU da bi se tu nešto sad koncenterisalo. Pored toga, ti migranti, zapravo riječ je ne toliko o migrantima, nego prije svega o ljudima koji su izbjeglice. Oni i po međunarodnom pravu imaju prava koja im se ne mogu uskratiti”, poručio je Gligorov.\nPosljednja istraživanja za Zapadni Balkan pokazala su da je Crna Gora lider u regionu po rastu bruto društvenog proizvoda, a solidne rezultate imamo i kada su u pitanju strane investicije. Crnogorski građani imaju najveća ekonomska očekivanja od naredne godine, čak 81 odsto njih, što je najviše od svih u regionu.\nU privatnoj zarobljenoj drzavi,vladavinu pravauspostavlja diktator.On joj odredjuje ram,znaci obim,odredjuje korisnike,znaci krug oko sebe i objavljuje rok trajanja


Servisne informacije 16. jul\nZbog havarije bez vode ostao…\nServisne informacije 15. jul\nServisne informacije (1511)\nčetvrtak, 19. decembar 2019. 10:03h\nSednica Skupštine grada Pančeva zakazana je po hitnom postupku za petak, 20. decembar, s početkom u 10 sati, sa jednom tačkom dnevnog reda.\nSkupština grada Pančeva Pančevo MOJKraj/arhiva\nU pitanju je razmatranje Predloga teksta Ugovora o osnivanju društva sa ograničenom odgovornošću „Pantransport” Pančevo, koje će se formirati umesto dosadašnjeg ATP-a, nakon dodeljene koncesije za javni prevoz. Nakon 71 godine JKP ATP prestaće da postoji, a novoosnovano preduzeće za prevoz putnika nosiće naziv „Pantransport“ Pančevo.\nDa podsetimo, na sednici Skupštine grada 25. neovembra odbornici su usvojili Odluku o davanju saglasnosti za javnu uslugu poveravanja obavljanja delatnosti domaćeg linijskog prevoza putnika na teritoriji Grada Pančeva i izgradnju nove autobuske stanice. Dva dana kasnije, 27. novembra, Grad Pančevo i grupa ponuđača koju čine Privredno društvo „Saga trans“ d.o.o. Beograd, preduzeće za unutrašnju i spoljnu trgovine „Dumeco“ d.o.o. Beograd, Društvo za saobraćaj, turizam i trgovinu „Trans-jug“ d.o.o. Obrenovac, sa podizvođačem „Apex solution technology“ d.o.o. Beograd, zaključili su Javni ugovor za dodelu koncesije.\nPrema tom dokumentu obaveza koncesionara je da osnuje Zajedničko privredno društvo i otvori račun posebne namene odmah nakon zaključenja ugovora, a najkasnije u roku od 30 dana od dana zaključenja čime se stiču uslovi da se donesu sva neophodna akta, kako bi se dobile potrebne licence za rad.\nIzvestilac povodom ovog predloga na sednici Skupštine grada biće Bojan Bojanić, koordinator Radne grupe za realizaciju javnog ugovora i direktor JKP ATP Pančevo.\nSednica će početi u petak, 20. decembra u 10 sati.\nSednica Skupštine grada Pančeva zakazana za 19. maj\nZbog havarije na vodovodnoj mreži bez vode je u 11 sati ostao ceo Banatski Brestovac.\nZbog havarije na vodovodnoj mreži bez vode je u 11:45 ostao deo Pančeva.


Odmrzavanje libijske imovine?\nItalijanski premijer Silvio Berluskoni i Mahmud Džibril , potpredsednik libijskog Prelaznog nacionalnog saveta, Milano, Italija, 25. avgust, 2011.\nTurski ministar inostranih poslova Ahmed Davutoglu, zatražio je od Ujedinjenih nacija da odmrznu libijsku imovinu i pomognu da zemlja krene napred posle pobune protiv Moamera Gadafija.\nDavgutoglu je to danas rekao u Istanbulu, gde su se okupile diplomate iz tridesetak zemalja da razmotre moguće načine pružanja podrške libijskoj opoziciji. Takozvana Kontakt grupa za Libiju, obuhvata i delegate iz Ujedinjenih nacija, Evropske unije, NATO-a, Afričke unije i vlade libijskih pobunjenika, poznate kao Nacionalni prelazni savet.\nSjedinjene Države su zatražile od Saveta bezbednosti Ujedinjenih nacija da odmrzne milijardu i po dolara libijske imovine. Ta sredstva su zamrznuta u februaru, na osnovu rezolucije Svjetske organizacije kojom su Gadafiju uvedene oštre sankcije zbog nasilnog gušenja protesta. Južnoafrička Republika je izrazila protivljenje američkom predlogu.\nJužnoafrički ambasador u Ujedinjenim nacijama je izjavio da se Pretorija ne protivi oslobađanju 500 miliona dolara za humanitarnu pomoć, ali da zabrinjava ustupanje dodatnog novca Nacionalnom prelaznom savetu, koji njegova zemlja još nije priznala kao legitimnog predstavnika libijskog naroda.\nŠef libijskog Prelaznog nacionalnog saveta, Mahmud Džibril, u međuvremenu obilazi evropske zemlje takođe nastojeći da obezbedi odmrzavanje milijardi dolara libijske imovine.\nU Italiji, Džibril se sastao sa premijerom Silvijem Berluskonijem, dan pošto je razgovarao sa francuskim predsednikom Nikolom Sarkozijem. Tokom jučerašnje posete Francuskoj, Džibril je rekao da „veća i žešća borba“ za obnovu Libije nije još ni počela. On je apelovao na francusku vladu da oslobodi zamrznutu libijsku imovinu što je pre moguće, istakavši kako se nada da bi ova kriza mogla da bude početak strateškog partnerstva sa evropskim zemljama.\nFrancuski predsednik Nikola Sarkozi obećao je da će podržati NATO-ovu misiju zaštite civila u Libiji koliko god bude potrebno. Sarkozi je prethodno rekao da je pozvao lidere zemalja koje sebe smatraju prijateljima Libije da se sastanu u Parizu 1. septembra, kako bi razgovarali o budućnosti te zemlje.


Ministarstvo zdravlja zadovoljno radom Galića, ne planiraju njegovu smjenu – Borba\nMinistarstvo zdravlja zadovoljno radom Galića, ne planiraju njegovu smjenu\nIz Ministarstva zdravlja Danu su saopštili da ne razmatraju smjenu direktora Instituta za javno zdravlje Igora Galića jer su zadovoljni njegovim doprinosom u borbi protiv epidemije i radom te institucije.\nNakon što su neki portali objavili da se priprema smjena epidemiologa Galića sa funkcije direktora IJZ i da se on iz tog razloga ne pojavljuje u javnosti, iz ministarstva je saopšteno da su zadovoljni radom IJZ.\n“Nije tačno da se razmatra niti priprema smjena direktora Instituta za javno zdravlje dr Igora Galića, jer za to nema apsolutno nijednog razloga. U potpunosti smo zadovoljni radom i funkcionisanjem Instituta za javno zdravlje u svim segmentima, a naročito tokom epidemije izazvane korona virusom i procesa vakcinacije stanovništva protiv Kovida-19. Sve aktivnosti iz svoje nadležnosti u ovoj instituciji obavljaju kvalitetno, pravovremeno i odgovorno. Dr Galić je maksimalno angažovan sa svojim kolegama epidemiolozima, koji na terenu izvodi posljednje pripreme za početak masovne vakcinacije, kako bi taj proces počeo u punom kapacitetu i kako bi se vakcinisao što veći broj građana”, saopštili su iz Ministarstva zdravlja.\nNepoznati leš žene u porodičnoj grobnici


Kongres psihoterapeuta Srbije „Psihoterapija i društvo“ • Vivateka\nPočetna / VESTI-zdravstvo / Kongres psihoterapeuta Srbije „Psihoterapija i...\nKongres psihoterapeuta Srbije „Psihoterapija i društvo“\nKongres psihoterapeuta Srbije „Psihoterapija i društvo“ održaće se od 20. do 23. oktobra 2016. godine u Hotelu M u Beogradu.\nOvaj događaj u organizaciji Saveza društava psihoterapeuta Srbije jeste značajna prilika za unapređenje psihoterapijske prakse u zemlji, kao i razmenu iskustava, znanja i tehnika rada između profesionalaca koji pripadaju različitim teorijskim orijentacijama u psihoterapiji.\nNa ovogodišnjem kongresu realizovaće se više okruglih stolova, plenarnih predavanja i radionica, a domaći stručnjaci predstaviće preko 200 radova o trendovima i različitim pristupima psihoterapijskom radu. Takođe, ovaj stručni skup ugostiće i priznate svetske stručnjake iz Rusije, Velike Britanije, Nemačke, Slovenije, Bosne i Hercegovine i Hrvatske.\nCilj kongresa je da psihoterapeutima koji rade sa pojedincima, porodicama i grupama približi razumevanje društvenih i političkih procesa u širem društvu, koji utiču na njihove klijente, da bi umeli da bolje procenjuju one aspekte realnosti koji utiču kako na razvoj poremećaja tako i na proces oporavka. Takođe, kongres psihoterapeuta prilika je da se u Srbiji prepozna značaj psihoterapije i da se razbiju predrasude vezane za ovu profesiju i vid terapije.\nNapominjemo da je prema svetskim standardima Srbiji potrebno još 3.000 psihoterapeuta kako bi se ova usluga približila svima kojima je potrebna, koji nisu zadovoljni samo da dobijaju psihofarmaceutske lekove, već žele i razgovor sa stručnim licem što bi im omogućilo da prevaziđu unutrašnje konflikte i druge emotivno teške situacije.\nSavremeni način života dovodi do otuđenja pojedinca, dezintegracije emotivnih veza između ljudi, dezorijentacije u važnim životnim pitanjima i, posledično, sve veće potrebe za psihoterapijskim savetovanjem. To je bio razlog da se u fokus šestog kongresa psihoterapeuta Srbije stavi problematika psihoterapije i društva. Oko četiri stotine stručnjaka će iz najrazličitijih uglova obrađivati aktuelne društvene teme uključujući porodične odnose, kulturološke obrasce, rani razvoj, traumu, sindrom beznađa, duhovnost i zdravlje.\nProgram 6. kongresa psihoterapeuta Srbije možete pogledati na sajtu Saveza psihoterapeuta Srbije:


Svijet - datum: 2017-01-21 UOČI IZBORA U FRANCUSKOJ Le Penova vodi\nPARIZ - Lider desničarske stranke Nacionalni front Marin le Pen prešla je u vođstvo u odnosu na rivala Fransoa Filona iz konzervativne Republikanske partije uoči predsjedničkih izbora koji će u Francuskoj biti održani 23. aprila, pokazuju rezultati najnovijeg istraživanja, koje je objavio “Mond”. Le Penova sada ima podršku između 25 i 26 odsto birača, a njen rival Filon od 23 do 25 odsto. Filon je u decembru vodio sa tri procentna poena ispred lidera Nacionalnog fronta. Trećeplasirani je, prema ovom istraživanju, nezavisni kandidat Emanuel Makron koji ima podršku od 17 do 20 odsto birača. Istraživane nije obuhvatilo pitanje ko bi mogao pobijediti u drugom krugu koji će biti održan 7. maja.


BEOGRD: TRODNEVNI “ROUZ-ROT” SEMINAR PARLAMENTARNE SKUPŠTINE NATO-A – Balkanekspresrb.rs\nIVICA DAČIĆ: «ZA RAZLIKU OD OSTALIH ZEMALJA SRBIJA IMA SPECIFIČAN PREGOVARAČKI PUT GDE IMAMO PARADOKS DA MOŽEMO DA URADIMO ŠTA GOD HOĆETE, BUDEMO ŠAMPIONI EVROPSKIH VREDNOSTI, ALI AKO NEMA NAPRETKA U PREGOVORIMA S PRIŠTINOM, ONDA NEMA NAPRETKA NI U EVROPSKIM PREGOVORIMA I TO JE REALNOST S KOJOM SE SUOČAVAMO»\nMINISTAR spoljnih poslova Srbije Ivica Dačić izjavio je danas u Beogradu da Srbija s Rusijom ima tradicionalno prijateljske odnose i to se ne kosi s njenim strateškim opredeljenjem da uđe u Evropsku uniju.\nSrbija nema interese s Rusijom koji se kose sa interesima Evropske unije. Mi ne krijemo prijateljstvo s Rusijom, koje imaju i neke vaše zemlje, a neke od njih su povećale izvoz u Rusiju posle uvođenja sankcija”, rekao je Daćić na seminaru parlamentarne skupštine NATO-a odgovarajući na pitanje delegata iz Poljske. Podvukao je da je Srbija vojno neutralna i da nema nikakav vojni aranžman s Rusijom, ali niti i s jednom drugom zemljom. On je dodao da postoje samo vojne aktivnosti s Rusijom, koje su 10 puta manje u odnosu na zajedničke aktivnosti koje Srbija ima s NATO-om.\nPAOLO ALI: NIJE POGREŠNO ŠTO SRBIJA NE ŽELI U NATO\nPOTPREDSEDNIK Parlamentarne skupštine NATO-a Paolo Ali izjavio je danas da “nije pogrešno” to što Srbija ne želi da bude članica te alijanse.- Danas su Vlada i parlament Srbije opredeljeni za ulazak u EU, ali ne žele da Srbija uđe u NATO u skorijoj budućnosti i to apsolutno nije pogrešno”, rekao je Ali na seminaru Parlamentarne skupštine NATO-a koji se održava u Beogradu. Upitan da li je sklapanjem IPAP sporazuma s NATO-om Srbija ušla u taj vojni savez, on je negativno odgovorio i naglasio da je Srbija vojno neutralna: “Verujem da će taj sporazum biti dobra platforma kako da se odnosi NATO-a i Srbije unaprede i razviju narednih godina”, rekao je Ali i dodao da i NATO-a i Srbija sarađuju već deset godina i da obe strane treba da gledaju u budućnost. Prema njegovim rečima, Srbija je faktor stabilnosti na prostoru Zapadnog Balkana i veoma je važna za njegov dalji prosperitet. “Sigurnost je preduslov prosperiteta”, kazao je Ali. On je ocenio da se Evropa trenutno suočena sa unutrašnjim i spoljnim izazovima koji joj dolaze sa istoka i juga kontinenta. Opasnost koja dolazi sa istoka, kako je naveo, jesu “okupacija Ukrajine”, ali i radikalni islamisti. “Neki mladi ljudi imaju otrovne ideje i Zapadni Balkan nije imun na ovaj fenomen, 15 do 20 ljudi iz Srbije pridružilo se radikalnim islamistima. To je zajednički problem Evrope i zbog toga moramo zajedno da odlučimo kako da ga rešimo”, poručio je Ali. Govoreći o krizi u Ukrajini, on je kazao da je veliki problem to što je Rusija okupirala teritoriju članice UN i što je nastavila da podržava separatiste na istoku zemlje: “To je najveća pretnja od Hladnog rata i mi ne možemo da dozvolimo podelu Ukrajine”, kazao je potpredsednik Parlamentarne skupštine NATO-a.<\nU Domu Narodne Skupštine održava se trodnevni “Rouz-Rot” seminar Parlamentarne skupštine NATO-a na temu “Srbija, Zapadni Balkan i Evroatlantska zajednica”, kome prisustvuju delegacije 13 članica Parlamentarne skupštine NATO-a, kao i devet zemalja koje su pridružene članice. Srbija je zainteresovana za mir i stabilnost na Kosovu i Metohiji, ali je protiv formiranja vojske Kosova i o toj temi bi trebalo da se razgovara na nivou Saveta bezbednosti UN, poručio je prvi potpredsednik Vlade i ministar spoljnih poslova Ivica Dačić.\nDačić je, odgovarajući na pitanja učesnika 88. Rouz-Rot seminara Parlamentarne skupštine NATO (PS NATO), čija je tema “Srbija, Zapadni Balkan i Evroatlantska zajednica”, istakao da je Srbija protiv formiranja vojske Kosova jer to nije u skladu sa Rezolucijom 1244 SB UN.\n“To može da ima određene posledice po bezbednost u regionu zato što je svojevremeno, kada je prekinut rat na Kosovu, bilo predviđeno da na Kosovu jedine oružane snage budu međunarodne snage, odnosno Kfor”, rekao je Dačić.\nDačić je podsetio da je, prilikom potpisivanja Briselskog sporazuma, premijer Srbije Aleksandar Vučić, kosovski premijer Hašim Tači, visoka predstavnica EU Ketrin Ešton i on lično boravili u sedištu NATO gde su im predstavnici te vojne organizacije dali garancije da neće biti dolaska oružanih formacija Albanaca na sever Kosova bez saglasnosti Kfora. “To je komplikovana materija i mislimo da bi o tome trebalo da se razgovara na nivou Saveta bezbednosti UN. To (formiranje Vojske Kosova) se ne želi jer se smatra da to više nema veze s materijom i da je to samostalna stvar koju uređuje vlast u Prištini. To je tema oko koje postoje nesaglasnosti”, rekao je Dačić i ponovio da je Srbija zainteresovana za mir i stabilnost na KiM i nastavak dijaloga s Prištinom.\nDačić izjavio je i da je na putu ka Evropskoj uniji Srbiji najteže poglavlje 35 koje, između ostalog, obuhvata razgovore o napretku u primeni Briselskog sporazuma, jer je “dosta nedefinisano”. Dačić je, odgovarajući na pitanja učesnika 88. Rouz-Rot seminara Parlamentarne skupštine NATO (PS NATO), koja poglavlja će biti najteža na putu evrointegracija, odgovorio da će to biti poglavlje 35, koje je, kako je objasnio, “dosta nedefinisano”. “Problem je u tome što je poglavlje 35 dosta nedefinisano i ni sami učesnici u tom procesi i skriningu ne znaju kada je neko zadovoljan i kada će doneti pozitivnu ili negativnu odluku”, rekao je Dačić. On je podsetio da bez rešavanja tog poglavlja, kao i poglavlja 23 i 24 koja se odnose na pravosuđe, bezbednosti i fundamentalna ljudska prava, Srbija neće moći da otvori druga pogljava, iako su pojedina već spremna.\n“Za razliku od ostalih zemalja Srbija ima specifičan pregovarački put gde imamo paradoks da možemo da uradimo šta god hoćete, budemo šampioni evropskih vrednosti, ali ako nema napretka u pregovorima s Prištinom, onda nema napretka ni u evropskim pregovorima i to je realnost s kojom se suočavamo”, ukazao je srpski šef diplomatije.\nDačić je objasnio da je spremno poglavlje 32, koji se tiče finansijske kontrole, ali ne može da bude otvoreno “jer je stav određenih zemalja, poput Nemačke, da nema otvaranja drugih poglavlja pre poglavlja 23, 24 i 35”. Dačić izjavio je da je Srbija vojno neutralna i da ne teži članstvu u NATO, ali istovremeno vidi prostor za dalje unapređenje saradnje u okviru mehanizma Partnerstvo za mir.\nRekao je da NATO prepoznaje i poštuje specifičnost Srbije u odnosu na sve ostale države članice i partnere Alijanse. Prema njegovim rečima, istovremeno, Srbija prepoznaje važnost i ulogu koju NATO ima u sistemu regionalne bezbednosti, pre svega, ulogu koju ima na očuvanju mira i bezbednosti, posebno bezbednosti srpskog naroda na Kosovu i Metohiji čiji je garant upravo NATO.\n“Srbija želi da bude pouzdan, odgovoran i predvidiv partner i sagovornik NATO u cilju zajedničkog doprinosa očuvanju mira i stabilnosti u regionu”, rekao je Dačić. Dodao je da će usvajanje Individualnog akcionog plana partnerstva (IPAP) dati poseban doprinos daljem unapređenju saradnje u svim oblastima od zajedničkog interesa.\n“Srbija želi produbljivanje saradnje na obostranu korist, iako ne namerava da postane član NATO, i poštuje aspiracije za članstvo u NATO svojih suseda”, kaže Dačić.\nOn je istakao da je regionalna saradnja jedan od spoljnopolitičkih prioriteta Srbije, koja je jasno u proteklom periodu pokazala opredeljenost za negovanje dobrosusedskih odnosa i konstruktivnog dijaloga u regionu, što je preduslov za razvoj i prosperitet ovog dela Evrope. Prema njegovim rečima, regionalna saradnja ubrzava evropske integracije Zapadnog Balkana i stvara uslove za infrastrukturno povezivanje, ekonomski napredak i poboljšanje životnog standarda stanovništva, odnosno uspešnu realizaciju političkih i ekonomskih prioriteta u regionu.\n“Srbiju, kao državu koja radi na tome da postane članica EU, ohrabruje da evropske integracije Zapadnog Balkana, i pored brojnih izazova sa kojima se EU suočava, još uvek zauzimaju značajno mesto na agendi evropske politike. Zapadni Balkan jeste deo evropske zajednice i čvršće povezivanje regiona ubrzaće evropske, kao i evroatlantske integracije za zemlje regiona kojima je to prioritet”, rekao je Dačić. On je konstatovao da je Srbija zahvaljujući reformskim procesima u svim segmentima društva, jačanju međunarodnog poverenja u Srbiju i unapređenoj regionalnoj saradnji postala faktor koji značajno doprinosi bezbednosti i stabilnosti na Zapadnom Balkanu, čija je dugoročna stabilnost jedan od zajedničkih prioriteta svih država u regionu. Dačić je napomenuo da je prvi strateški prioritet Srbije članstvo u EU, o čemu postoji najširi društveni i politički konsenzus. Srbija, kako je rekao, ovaj put vidi kao istorijsku šansu za modernizaciju i promene, u skladu sa evropskim vrednostima i standardima. Prema njegovim rečima, važne političke odluke koje je donela i koje sprovodi Vlada Srbije prepoznate su i od strane EU i u tom kontekstu očekuje se još snažnija podrška članica Unije Srbiji u ovom procesu i što skorije otvaranje prvih pregovaračkih poglavlja. Istakao je da je Srbija u godini u kojoj se navršava 40. godišnjica potpisivanja Završnog akta iz Helsinkija, preuzela predsedavanje OEBS-u i to u veoma složenom geopolitičkom trenutku. Kako je rekao, kriza u i oko Ukrajine dominira dnevnim redom ne samo OEBS, nego i drugih foruma, koji razmatraju pitanje bezbednosti u Evropi.\n“Srbija poštuje teritorijalni integritet i suverenitet svih zemalja članica UN, uključujući i Ukrajinu. Uvereni smo da je krizu u Ukrajini moguće rešiti jedino mirnim putem i diplomatskim sredstvima, uz političku volju i svesrdno zalaganje svih zainteresovanih aktera”, zaključio je Dačić.<\nTagsIvica Dačić NATO


Protiv oportunizma vladajuće elite – prava gejeva i lezbejki nisu džoker za Brisel! – Lezbejska i gej solidarna mreža\nProtiv oportunizma vladajuće elite – prava gejeva i lezbejki nisu džoker za Brisel!\nPost date 20. May 2021.\nNo Comments on Protiv oportunizma vladajuće elite – prava gejeva i lezbejki nisu džoker za Brisel!\nSaopštenje Lezbejske i gej solidarne mreže povodom povlačenja ambasadora Srbije u Poljskoj i izjave ministra Nikole Selakovića\nMinistar spoljnih poslova Nikola Selaković odlučio je da Nikola Zurovac, ambasador Srbije u Poljskoj, bude hitno vraćen u našu zemlju. Zurovac je, kako prenosi Blic, potpisao pismo podrške poljskoj LGBT zajednici sa još 40 ambasadora drugih zemalja, ali o tome nije obavestio ministra Selakovića. Podsećamo, poljska vlada aktivno radi na satanizaciji gejeva i lezbejki, ukidajući im bazična prava, proglašavajući „zone slobodne od LGBT osoba”, i slično.\nKako Blic prenosi izjavu Nikole Selakovića, ministar navodi da „Srbija u poslednjih nekoliko godina radi na unapređenju položaja manjinske LGBT zajednice i, u tom smislu, na poboljšanju imidža naše zemlje u zapadnom svetu“.\nLGSM smatra da ova rečenica zapravo nehotice sumira celokupan odnos države prema homoseksualcima i biseksualcima: ukidanje diskriminacije služi samo za dobar imidž Srbije, a najčešće kao džoker u pregovorima sa Evropskom unijom. Stoga ne čudi da u državi čija je premijerka lezbejka, celokupan rad na navodonom unapređenju položaja „LGBT zajednice“ suštinski ne donosi ništa svim onim gejevima i lezbejkama koji dele probleme celokupne radničke klase – egzistencijalne i socio-ekonomske probleme krova nad glavom, siromaštva, nezaposlenosti, kao i pretnje nasiljem na ulici.\nPodvlačimo da ovo razotkriva da nema nikakve suštinske razlike između oportunizma državne elite Srbije i državne elite Poljske – dok elita u Srbiji koristi gejeve i lezbejke kako bi rešila svoj gorući problem, a to je odnos sa Briselom, elita u Poljskoj proganja iste te gejeve i lezbejke kako bi stekla simpatije konzervativnih slojeva stanovništva i ostala na vlasti. Sutradan, ako se prioriteti elite u Srbiji promene, nikoga ne bi smeo iznenaditi „poljski scenario”.\nDok god nas država i vladajuća klasa tretiraju kao zahtev Zapada koji se tek formalno mora ispuniti, životi lezbejki i gejeva neće biti ništa bolji. LGSM zato smatra da je usmerenost aktivista i etablianih NVO predstavnika „LGBT zajednice“ na navodno razumevanje državnog vrha promašeni, te da se elementarna prava, bezbednost i dostojanstvo gejeva i lezbejki mogu ostvariti jedino kao deo borbe celokupne radničke klase za dostojanstven život.\nLGSM stoji solidarno uz sve gejeve, lezbejke i biseksualce Poljske, uz našu sestrinsku organizaciju u Poljskoj, KoalicjaLGB, kao i uz internacionalnu borbu seksualnih manjina koje se suočavaju sa različitim oblicima državne represije.\n← Protiv izraelskog skrivanja aparthejda iza dugine zastave! → LGB razgovori: Pinkwashing


NBS: Referentna kamata tri odsto - Ekonomija - Dnevni list Danas\nPočetna » Ekonomija » NBS: Referentna kamata tri odsto\nNBS: Referentna kamata tri odsto\nIzvršni odbor Narodne banke Srbije odlučio je danas da referentnu kamatnu stopu zadrži na nivou od tri odsto i usvojio je Memorandum o ciljanim stopama inflacije do 2021. godine, kojim se utvrđuje da ona treba da se kreće u okvirima od tri, plus-minus jedan i po odsto.\n0Piše: FoNet 06. decembra 2018. 13.31\nIzvršni odbor je odluku o referentnoj kamati doneo imajući u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike.\nKako se navodi, Izvršni odbor je konstatovao da su inflatorni pritisci ostali niski i u uslovima snažnog privrednog rasta.\nU saopštenju se dodaje da inflacija i dalje u granicam cilja i da je u oktobru iznosila 2,2 odsto na međugodišnjem nivou, a i u narednom periodu očekuje se njeno stabilno kretanje.\nNaredna sednica Izvršnog odbora, na kojoj će biti doneta odluka o referentnoj kamatnoj stopi, biće održana 10. januara, navodi se u saopštenju NBS.\nnbs, Referentna kamata, tri odstoBeograd


Na prodaju minijaturna i ultra luksuzna kuća u Engleskoj - Lux Life luksuzni portal\nNazvana “najmanjom kućom engleske”, ova simpatična struktura u koloritnom kraju Sheperd’s Bush upravo se našla na prodaju po ceni od 1.3 miliona dolara. Sa upečatljivom kraljevski plavom fasadom, kuća, koja se nalazi u ulici Goldhawk Road, široka je samo 1.82 metra, što znači da većina ljudi koji se usude da je posete i legnu na njen pod, mogu dotaći dva suprotna zida.\nNa prvi pogled, ona deluje kao rezidencija za Slender Mana, ali je zapravo vrlo komforna i luksuzna, zahvaljujući svom umešnom i kvalitetno isplaniranom dizajnu. Posed, koji je originalno bio prodavnica šešira pre nego što je pretvoren u dom od strane čuvenog modnog fotografa Jirgena Telera, sastoji se od pet spratova i proteže se do zadnjeg dela ulice.\n“Neki se brinu da će se osećati klaustrofobično u kući ove širine, ali zapravo, ona je osmišljena kao visoko funkcionalni prostor, poput luksuznih jahti”, stoji u zvaničnom opisu.\nPočevši od dna, podrumski nivo sadrži kuhinju, trpezariju i skrivenu baštu u dvorištu, dok je prizemlje posvećeno modernoj sobi za prijem gostiju. Ako se uputite uz stepenište, prvi sprat će vam ponuditi radnu sobu, malu spavaću sobu i otvorenu terasu. Nakon još nekoliko koraka prema gore, naići ćete na drugi sprat koji se sastoji od kupatila sa garderobom i odvojenim tušem, a povrh svega toga, nalazi se glavna spavaća soba koja okupira čitav treći sprat i sadrži ugradni krevet.\nOvaj posed u sebi spaja modernističku estetiku sa predivnim periodnim elementima, poput parketnih podova i originalne dekorativne kade. Kada se radi o komforu, kuća nudi centralno grejanje i vrhunske kućne aparate, koji su takođe deo ove priče.\nSa cenom koja doseže skoro 1.300 po kvadratnog stopi, svakako možemo reći da ona nije jeftina, već je jednaka ceni koju Njujorčani plaćaju za svoje stilske rezidencije. Osrednji dom na Menhetnu koštaće vas oko 1.372 dolara po kvadratnoj stopi, ali verujemo da biste ovako malenu kuću teško mogli da pronađete u Velikoj Jabuci.


ProAuto – Izgradnja tunela Hranjen, na budućoj dionici Goražde – Sarajevo, započeće ove godine\nIzgradnja tunela Hranjen, na budućoj dionici Goražde – Sarajevo, započeće ove godine\nJul 19, 2018 Adnan Huseinagić Bh aktuelnosti, Vijesti 0\nZA TRI GODINE, TUNEL DUG GOTOVO 6 KILOMETARA!?\nPrema riječima premijera Federacije BiH, Fadila Novalića, izgradnja tunela Hranjen, kao dijela buduće dionice Goražde – Sarajevo, uopšte nije upitna i ona će započeti tokom ove godini.\nPrilikom posjete Goraždu ponovio je da je za ovaj projekt novac osiguran i da samoj izgradnji predstoji okončanje neophodnih uobičajenih procedura.\nTakođer Novalić je naveo da je putna povezanost Goražde – Sarajevo strateško opredjeljenje Vlade FBiH, kao i oba doma federalnog parlamenta, što je potvrđeno i u ovogodišnjem budžetu koji je, kao i njegovo izvršenje, zakonska kategorija.\n“Predstoji nam da još Skupština BH Telecoma, iz čije će se dobiti finansirati prva faza izgradnje tunela, donese odluku i da se novac transferira, a Skupština će biti održana u narednih desetak dana”, pojasnio je Novalić, dodajući da uporedo s tim traje tenderska procedura za izbor izvođača radova.\n“Otvorena je konkursna dokumentacija, imamo nekih problema oko žalbe jedne rudarske kompanije, ali to je sve rutina. Novac je obezbijeđen i procedure su osigurane. Znači početak izgradnje može se očekivatu u avgustu, odnosno u septembru, u zavisnosti od žalbenog postupka koji je korektiv javnih nabavki. Novac će svakako biti prije okončanja tenderske procedure”, tvrdi premijer Federacije BiH.\nNaglašava da sredstva nisu uopšte upitna, usprkos tome što je jedna sjednica Skupštine BH Telecoma odgođena.\n“Odgođena je upravo iz razloga što nije bilo uvršteno ovo pitanje koje mi smatramo glavnim. Na dnevnom redu je bilo operativno poslovanje Telecoma koje je standardno, a mi smo rekli da nas pored toga zanima ovo ekskluzivno pitanje koje je pomak u pristupu i tretmanu BPK Goražde. Mi želimo što prije krenuti s izgradnjom tunela”, izjavio je Novalić.\nJP Autoceste FBiH u aprilu je raspisalo tender za izbor izvođača radova. Rok za izgradnju 5,8 km dugog tunela Hranjen je 36 mjeseci, a vrijednost radova iznosi 70 miliona maraka. Tender koji je u toku odnosi se na prvu fazu izgradnje, a to je probijanje tunela i postavljanje podgrade, što predstavlja najznačajniji i najzahtjevniji dio prilikom izgradnje ovakvog objekta.\nVrijednost radova u drugoj fazi iznosi 120 miliona KM, a sredstva će biti naknadno obezbijeđena. Izgradnjom moderne saobraćajnice cestovna udaljenost između Goražda i Sarajeva će se sa trenutnih 95,6 smanjiti na 56 kilometara.\nBrza cesta, Fadil Novalić, Goražde, Hranjen, Izgradnja, JP Autoceste FBiH, Tunel, Vlada FBiH\nAudi TT za 20. rođendan stiže sa redizajnom [Galerija i Video] Hyundai Motor ove godine ostvario do sad najbolji polugodišnji rezultat u Evropi


Mesko MS3150V kuhinjska vaga cena, cene Srbija, prodaja Beograd Novi Sad Niš\nMesko MS3150V kuhinjska vaga cene\nMesko MS 3150V Posuda Da, Kapacitet merenja 5 kg... specifikacija\nTrenutno nemamo slike za Mesko MS3150V\n990 din - 1.090 din\n1.399 din - 1.490 din\n1.180 din - 1.190 din\nEPonuda nije internet prodavnica već Vam omogućava da brzo i lako nađete Mesko MS3150V kuhinjska vaga po najjeftinijoj ceni. Naš cilj je da kupci budu što bolje informisani o ponudi Mesko kuhinjska vaga MS3150V na tržištu Srbije. Vrlo lako nalazite željeni proizvod za kategoriju Kuhinjske vage cene, ne morate da lutate od sajta do sajta za Mesko Kuhinjske vage, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Mesko MS3150V kuhinjska vaga sa PRODAVCEM. EPonuda ne može da garantuje potpunu tačnost specifikacije i slika za Mesko MS3150V kuhinjska vaga. Pre kupovine, podatke za Mesko kuhinjska vaga MS3150V proverite na sajtu PROIZVOĐAČA.


Vladika Arsenije uručio deci pribor za školu – Radio Medvedja\nVladika Arsenije uručio deci pribor za školu\nPosted on 18 септембра, 2019 18 септембра, 2019 by Vesti\nEparhija niška i Kolo srpskih sestara uručili su juče osnovcima od drugog do četvrtog razreda školski pribor.\n„Ovo je još jedna akcija u nizu koje smo do sada sproveli, a koje ćemo nastaviti i dalje. Akciju smo planirali tokom celog leta, nismo stigli ranije zbog drugih obaveza da donesemo pribor, ali u svakom slučaju deci će to koristiti. Znamo da su i roditelji i opština obezbedili dosta toga, ali i ovo što smo doneli svakako će im služiti u daljem radu i školovanju“ rekao je vladika niški Arsenije, prilikom uručivanja poklona.\n„Naša deca dobro znaju Vladiku Arsenija, budući da je on prisutan na ovim prostorima, i mi smo veoma zahvalni na dosadašnjim poklonima Eparhije niške i Kola srpskih sestara, ali smo pre svega zahvalni na blagoslovu koji svima nama znači, pogotovu deci koja treba da udju u svet odraslih“ rekao je predsednik opštine Medveđa Nebojša Arsić.\nPosted in Vesti Tagged pribor, skola, vladika niski arsenije\n← Treća džipijada „Od Petrovca do Mrkonjskog visa“\nObeležen svetski dan čišćenja →


Konkurs za učešće u projektu Cirkus gradi poverenje - oradio.rs\nUdruženje Cinema City raspisalo je konkurs za učešće u besplatnim radionicama umetničkog projekta "Cirkus gradi poverenje" koji se bavi borbom protiv predrasuda i stereotipa o različitosti u društvu.\nKonkurs je namenjen mladima iz Novog Sada koji imaju između 15 i 20 godina i otvoren do ponedeljka, 22. januara do ponoći. Zainteresovani se mogu prijaviti putem sajta www.cinemacity.org ili direktno preko linka bit.ly/Konkurs_CirkusGradiPoverenje za radionice savremenog cirkusa, osnove grafičkog dizajna, fotografije i upravljanja događajima, a krajnji rezultat timskog rada biće organizovanje, promovisanje i izvedba predstave savremenog cirkusa.\nProjekat "Cirkus gradi poverenje" realizuje Udruženje Cinema City u saradnji sa Ludifico i Kreativnim pogonom, a zahvaljujući podršci Misije OEBS-a u Srbiji i ambasade Velike Britanije.\nSavremeni cirkus, kao vrsta izvođačke umetnosti, još uvek nije dovoljno zastupljen u Srbiji, ali je veoma snažno sredstvo koje podstiče razmišljanje o važnim društvenim pitanjima, kao i učešće u kreativnom rešavanju problema.\nVođeni od strane iskusnih profesionalaca kao mentora, mladi ljudi koji budu učestvovali u projektu radiće na konceptualizaciji, realizaciji i promociji savremenog cirkusa, istovremeno razmišljajući i diskutujući o ključnim principima interkulturalizma, raznolikosti, geneze ekstremizma, koji će biti glavna tema performansa, navodi se u pozivu na konkurs.\nKolping društvo Srbije u sredu 20. februara u 18 časova organizuje prvu "Kafu s povodom” ove godine. U goste dolazi Marko Dražić…\nNacionalna organizacija za retke bolesti Srbije (NORBS) poziva volontere da se pridruže organizovanju humanitarnog koncerta "Pokaži…


Vigemark sa Cvijanovićevom i Dodikom: Neophodno formiranje legitimne vlasti\nFoto: N.N. | Vigemark sa Cvijanovićevom i Dodikom: Neophodno formiranje legitimne vlasti\nN.N. 10.06.2019 16:32\nBANJALUKA - Predsjednik Republike Srpske i šef Delegacije Evropske unije u BiH Lars Gunar Vigemark tokom razgovora u Banjaluci zaključili su da je neophodno formirati kredibilnu i legitimnu vlast na svim nivoima vlasti u BiH, kako bi se nastavio proces evropskih integracija.\nOni su dodali da je od izuzetnog značaja sprovođenje mehanizma koordinacije koji omogućava saradnju različitih nivoa vlasti u skladu sa ustavnim nadležnostima, saopšteno je iz kabineta predsjednika Srpske.\nNakon sastanka sa Cvijanovićevom, Vigemark se sastao i s predsjedavajućim Predsjedništva BiH Miloradom Dodikom, te je takođe istaknuto da je neophodno formirati vlast na svim nivoima u BiH.\nDodik je zahvalio na korektnom odnosu EU prema BiH, a koji se, između ostalog, kako je saopšteno iz Predsjedništva, ogleda i u pozitivnom mišlјenju Evropske komisije, izrazivši tom prilikom bojazan za postojanjem unutrašnjeg potencijala, te ocijenivši da je žarište krize u Federaciji BiH, u kojoj nisu u stanju implementirati izborne rezultate i formirati vlast, a što se odražava i na nivo BiH.


Održana prezentacija "Izazovi brzog razvoja u srednjim i većim kompanijama" Održana prezentacija “Izazovi brzog razvoja u srednjim i većim kompanijama” – Personal magazin\nOdržana prezentacija “Izazovi brzog razvoja u srednjim i većim kompanijama”\nU kompaniji KING ICT, najvećem regionalnom sistem integratoru održana je prezentacija na temu Izazovi brzog razvoja u srednjim i većim kompanijama. Prezentacija je bila namenjena IT i CIO menadžerima u…\nU kompaniji KING ICT, najvećem regionalnom sistem integratoru održana je prezentacija na temu Izazovi brzog razvoja u srednjim i većim kompanijama.\nPrezentacija je bila namenjena IT i CIO menadžerima u srednjim i velikim kompanijama, sa ciljem da se upoznaju sa najčešćim izazovima sa kojima se kompanije susreću prilikom ubrzanog razvoja poslovanja. Stručnjaci KING ICT-a predstavili su rešenja koja će im pomoći da savladaju prepreke i razviju strategije za razvoj kroz konsolidaciju hardvera, koncept virtualizacije i softverska rješenja za upravljanje infrastrukturom.\nNa kraju prezentacije, u veoma zanimljivoj praktičnoj radionici posetioci su imali prilike da se uživo uvere u funkcionalnost i pouzdanost rešenja virtualizacije, demonstriranog na konsolidovanom sistemu Blade servera i SAN storage infrastrukturi.\nU interaktivnoj radionici predstavljene su u realnom vremenu posebne prednosti sistema, naročito prenos produkcionih operativnih sistema sa fizičkih servera na virtualne mašine, upravljanje i dinamičko alociranje hardverskih resursa i automatsko balansiranje opterećenja sistema. Posebno interesantna bila je demonstracija reagovanja sistema visoke dostupnosti u slučaju nepredviđenih okolnosti.\nPrezentacija je pokazala da konsolidacija IT infrastrukture donosi značajne prednosti u upravljanju, smanjuje ulaganje u instalaciju i održavanje sistema, i naročito snižava utrošak resursa i energije; samim tim, dokazan je i povraćaj uloženih inicijalnih sredstava u vrlo kratkom periodu i dalja ušteda. Zbog jako velikog interesovanja, KING ICT će organizovati još nekoliko predavanja.\nOdržana prezentacija “Izazovi brzog razvoja u srednjim i većim kompanijama” was last modified: April 16th, 2009 by Redakcija\nBlade serveriKING-ICTSAN storage


Jana zvanična voda VPSCG - Vaterpolo i plivački Savez Crne Gore\nJana zvanična voda VPSCG\nPrirodna mineralna voda Jana u narednih godinu dana biće zvanična voda Vaterpolo i plivačkog saveza Crne Gore. Jana će, na obostrano zadovoljstvo, biti uz naše sportiste do novembra 2022. godine.\nPredsjednik VPSCG dr Đuro Marić je kazao da će pored korišćenja Jane za hidraciju sportista, taj brend i finansijski podržati naš Savez kao sponzor.\n„Zahvaljujemo se Jani na podršci, koja će nam itekako značiti za ono što nas čeka u ovoj godini. Pred seniorskom vaterpolo selekcijom su brojna takmičenja, Svjetsko i Evropsko prvenstvo, Svjetska liga, u pogonu će biti i tri mlade reprezentacije, a plivači uveliko učestvuju na međunarodnim šampionatima. Bićemo i domaćini velikog broja turnira i takmičenja u Crnoj Gori, tako da će ova podrška biti od velikog značaja. Trudićemo se da, kao vodeni sport, opravdamo očekivanja naših prijatelja, i da ćemo zajedničkim snagama doći do novih velikih pobjeda i medalja.“\nIzvorno čista Jana idealan je saveznik za prirodnu hidrataciju u svakoj situaciji. Voda doprinosi normalnom odvijanju tjelesnih funkcija i termoregulaciji, što je izuzetno važno za sportiste i rekreativce jer vježbanje može višestruko povećati gubitak vode znojenjem, čak i više od 1l na sat.\nVedrana Vlahović, brand menadžerka za Janu istakla je da je brendu Jana veliko zadovoljstvo što će biti uz najtrofejniju crnogorsku reprezentaciju:\n''Jana je ponosna što je službena voda Vaterpolo i plivačkog saveza Crne Gore i prvi izbor igrača reprezentacije za hidrataciju. Partnerstvo tako snažnih i poznatih brendova izvrstan je primjer saradnje i međusobne nadopune. Svi, pa tako i vrhunski sportisti, vodu moraju unositi svakodnevno da bi se nadoknadio gubitak koji nastaje fiziološkim procesima. Uz to, drago nam je kada možemo podržati one koji svojim trudom i radom postaju najbolja verzija sebe, što pokazuju i njihovi rezultati, pa tako postaju primjer i motivacija drugima.''


Atina uoči protesta: Da li je moguć kompromis između Skoplja i Atine oko imena - MediaSfera\nUoči današnjeg masovnog mitinga koji se u Atini održava u znak protesta zbog potencijalnog kompromisa Grčke sa vlastima u Skoplju oko zvaničnog imena Makedonije napadnuta je kuća grčkog kompozitora Mikisa Teodorakisa, glavnog govornika na protestu zakazanom za 14.00 sati po lokalnom vremenu.\nGrčki list „Katimerini“ navodi da je Teodorakisova kuća napadnuta juče i da nije poznat identitet napadača. „Dojče vele“ (DW) je ranije preneo da je 92-godišnji Teodorakis, kojeg naziva ikonom grčke levice, poručio da je „sveže sećanje na Jugoslaviju„, a da će Grčka biti „sledeća žrtva“.\nAP navodi se da učesnici protesta stižu u stotinama iznajmljenih autobusa, kao i trajektima sa grčkih ostrva. Organizatori protesta se nadaju da će se na Trgu Sintagma okupiti milion ljudi. „Katimerini“ navodi da da je oko 1.500 autobusa angažovano da prevezu demonstrante u prestonicu i od ranog jutra hiljade demonstranata pristiže u prestonicu Grčke, a među prvima su stigli učesnici protesta sa ostrva Krit. Navodi se da je 1.000 nešto posle sedam sati pristiglo u tri broda koja su krenula iz Hanije i Herakliona. Grčki dnevnik navodi da se očekuje da na atinskom trgu Sintagma bude razvijena ogromna zastava Grčke od 150 kvadratnih metara.\n„Katimerini“ navodi da je vlada umanjila značaj protesta u vreme kada pregovori zvaničnika Atine i Skoplja ulaze u kritičnu fazu. Grčki list, pozivajući se na neimenovane izvore, piše da će današnje proteste vlasti pažljivo pratiti i da bi mogli i da „modifikuju svoj pristup“.\nNedavno objavljene ankete pokazuju da se skoro 60 odsto Grka protivi upotrebi reči „Makedonija“ u nazivu bivše jugoslovenske republike, dok 35 odsto grčkih ispitanika kaže da ne bi imalo ništa protiv kombinovanog naziva u kojem bi se našla i ta reč. Istovremeno, 65 odsto ispitanika pozitivno gleda na protestne skupove u vezi sa imenom Makedonije, prenosi portal GreekReporter.com. Većina glasača vladajuće grčke partije Siriza – 57 odsto njih – veruje da je dobro što se takvi skupovi organizuju.\nProtesti se održavaju nakon što je posrednik u pregovorima o sporu oko imena Makedonije, specijalni izaslanik generalnog sekretara UN, Metju Nimic, posetio Atinu i Skoplje, gde je sa zvaničnicima razgovarao o mogućnostima rešenja 25-godišnjeg spora. Prema saznanjima medija, u pitanju je pet predloga: Severna Makedonija, Gornja Makedonija, Nova Makedonija, Republika Makedonija (Skoplje), Vardarska Republika Makedonija.\nAtina i Skoplje su se saglasili da pojačaju pregovore kako bi postigli sporazum, u sporu koji je zakočio ambicije bivše jugoslovenske republike da se pridruži NATO i EU. Grčka smatra da ime Makedonija podrazumeva teritorijalne pretenzije na njen severni region, koji nosi isti naziv, a stotine hiljada Grka okupilo se u Solunu prošlog meseca u znak protesta protiv upotrebe naziva „Makedonija“ u bilo kom rešenju.\n„To nisu samo demonstracije zbog imena, već i način izražavanja nezadovoljstva prema aktuelnoj vlasti i načina na koji se svi političari bave problemima građana“, kaže jedan građanin Atine.\nGlavni urednik redakcije za spoljnu politiku televizije ANT1 iz Atine Nikolas Vafidis za N1 kaže da je „pitanje imena Bivše Jugoslovenske Republike Makedonije složeno“, ali da između Atine i Skoplja postoji volja da se dođe do kompromisa.\n„Sada imamo dve vlade koje su spremne da razgovaraju, da pronađu zajednički jezik i rešenje koje će biti na obostranu korist. One moraju, s jedne strane, da uzmu u obzir osećaje koji postoje među građanima, ali i, sa druge strane, šta su dugoročni interesi obe zemlje – a to je da se to pitanje reši i da se pronađe zajednički put ka budućnosti“, rekao je Vafidis.\nIvor: N1, B92.net, agencije\nTagoviAtina Grčka Makedonija protest Skoplje


MANS: Sin Ivice Stankovića u pratnji Šarića uoči suđenja za pranje preko 20 miliona eura\nBIVŠI VRHOVNI DRŽAVNI TUŽILAC BEZ KOMENTARA O VEZAMA SINA SA GRUPOM ŠARIĆA\nFotografije su nastale 6. aprila ove godine u Nemanjinoj 9, u Beogradu, ispred ulaza u Apelacioni sud gdje je tog dana završeno izlaganje žalbi na presudu kojom su Šarić i njegova grupa osuđeni za pranje više od 20 miliona eura. Protiv Šarića u toku je i istraga zbog sumnje da je organizovao ubistvo svog nekadašnjeg saradnika Milana Milovca zvanog Cigla. On je zbog toga prošlog meseca uhapšen i iz kućnog pritvora u kome se nalazio od kraja prošle godine vraćen u zatvorski\nAleksa Stanković u pratnju Darka Šarića, Foto: KRIK\nAleksa Stanković, sin bivšeg Vrhovnog državnog tužioca (VDT) Crne Gore, Ivice Stankovića fotografisan je početkom aprila ove godine u društvu Darka Šarića, narko-bosa optuženog za međunarodni šverc 5,7 tona kokaina u Evropu i pranje preko 20 miliona eura za koje se sumnja da su stečene prodajom narkotika. Na pitanje Istraživačkog centra MANS-a u kojim povodom je bio u društvu Šarića, Aleksa Stanković nije dao odgovor.\nFotografije su nastale 6. aprila ove godine u Nemanjinoj 9, u Beogradu, ispred ulaza u Apelacioni sud gdje je tog dana završeno izlaganje žalbi na presudu kojom su Šarić i njegova grupa osuđeni za pranje više od 20 miliona eura. Fotografije su Istraživačkom centru MANS-a ustupile kolege iz beogradskog KRIK-a.\nRukovanje Stankovića i Jestrovića, Foto: KRIKfoto: KRIK\nAleksa Stanković je po zanimanju advokat i član je Advokatske komore Crne Gore, ali nije jasno u kom kapacitetu je početkom aprila nalazio u društvu Šarića neposredno pred pomenutu sjednici Apelacionog suda u Beogradu.\nJedna od fotografija koje su snimljene tog dana pokazuju i prisan odnos između Alekse Stankovića i Nebojše Jestrovića. Iako su mediji do sada o odnosima između porodica Stanković i Šarić uglavnom izvještavali na nivou špekulacija o privatnim relacijama između Alekse Stankovića i Šarićeve kćerke, do sada nije bilo indicija da sin bivšeg VDT-a poznaje nekog iz Šarićeve grupe koja je optužena za pranje novca.\nBez komentara o vezama svog sina sa grupom Darka Šarića\nDjeca visokih funkcionera na vezi sa organizovanom kriminalom\nPostupci protiv Šarića u Srbiji\nAbazović stigao u Manastir Ostrog na sastanak sa patrijarhom Porfirijem\n(VIDEO) Prvi put u istoriji NBA lige: Pogledajte kako je Jokić primio MVP nagradu


NVO pozvale Francusku da ne prodaje oružje Saudijskoj Arabiji - 21.03.2019, Sputnik Srbija\nDvanaest jemenskih i međunarodnih organizacija za ljudska prava pozvalo je Francusku da prestane da prodaje oružje Saudijskoj Arabiji i tako učini više kako bi... 21.03.2019, Sputnik Srbija\nDvanaest jemenskih i međunarodnih organizacija za ljudska prava pozvalo je Francusku da prestane da prodaje oružje Saudijskoj Arabiji i tako učini više kako bi se okončao rat u Jemenu.\n23 Decembar 2018, 22:02\nOvaj apel je upućen danas u Parizu povodom četvrte godišnjice intervencije koalicije pod vođstvom Saudijske Arabije u susednom Jemenu, prenosi AP.\nOrganizacije, uključujući „Amnesti internešenel“, „Akcija protiv gladi“ i „Lekari sveta“, pozvale su Francusku da iskoristi svoj ključni položaj predsedavajuće države Savetom bezbednosti UN ovog meseca i domaćina narednog samita sedam industrijski najrazvijenijih zemalja (G7) ove godine u Bijaricu.\nFrancuska je treći najveći izvoznik oružja u Saudijsku Arabiju nakon SAD i Britanije, a vlasti ove zemlje tvrde da postoje stroga pravila o izvozu oružja.\nNemačka kancelarka Angela Merkel upozorila je danas da Nemačka rizikuje da bude shvaćena kao nepouzdan partner, imajući u vidu tenzije sa Francuskom i Britanijom zbog odluke Berlina da zabrani prodaju oružja Saudijskoj Arabiji, pošto Pariz i London navode da takva odluka sprečava i njih da prodaju Saudijcima opremu koju su razvili zajedno s nemačkim komponentama, preneo je Tanjug.\nGrađanski rat u Jemenu, koji je izbio 2014. godine, vodi se između pobunjenih Huta i vladinih snaga koje podržava Saudijska Arabija, navodi agencija.


„Danas ovde možete da vidite 121 vozilo od čega su četiri kamiona za vatrogasce-spasioce, a ostala vozila će biti namenjena za različite jedinice policije. Trudimo se da lјudi iz MUP-a vide da, kad njihova država napreduje, kada zbog dobre politike i predsednika i Vlade uspemo da stvorimo dobar ekonomski ambijent, da naš budžet bude bolјi - da će to osetiti i lјudi iz policije“, rekao je Stefanović nakon primopredaje vozila.\nMinistar je poručio da će, zahvalјujući bolјim vozilima, policija i vatrogasci-spasioci moći još efikasnije da rade svoj posao, kao i da će na taj način građani Srbije biti bezbedniji.\n„Drago mi je da naše kolege više ne voze automobile koji su prešli i po 250.000 ili 300.000 kilometara, koji su bili neuslovni i u lošem stanju, kako smo mogli da vidimo pre nekoliko godina. Danas se trudimo da jedinice policije imaju savremena vozila, da imaju dobre uslove za rad i da pored svega onog što nabavlјamo za njih, obezbeđujemo da lјudi u policiji imaju poštovanje svoje države, a samim tim naravno očekujemo od njih i bolјe rezultate“, naveo je Stefanović.\nOn je istakao da je, zahvalјujući dobrom radu policije i onome što je uradila u borbi protiv organizovanog kriminala i korupcije, Srbija stabilnija i bezbednija, kao i da iz tih razloga investitori više dolaze u našu zemlјu.


Stanično osiguranje Ukrina u probnom radu\nObjavljeno 29 oktobar 2013\nŽeljeznice Republike Srpske pustile su 29. oktobra u probni rad novi sistem staničnog osiguranja u željezničkoj stanici Ukrina.\nSavremeni signalno-sigurnosni uređaji tipa ESTW L 95, koji će obezbijediti ubrzan i bezbjedan protok saobraćaja, instalisani su i u službenim mjestima Stanovi, Rudanka i Dragalovci koji će do sredine novembra takođe biti pušteni u probni rad.\nVrijednost nabavljene opreme i izvršenih radova na osiguranju stanice Ukrina, sa putnim prelazom u staničnom području, je dva miliona evra, a ukupna vrijednost ugovorenih radova za sve četiri stanice sedam miliona evra.\n- Ukrina je peta stanica na prugama ŽRS u kojoj je u radu novi elektronski sistem osiguranja i predstavlja nastavak aktivnosti na rehabilitaciji i modernizaciji željezničke infrastrukture u Republici Srpskoj – rekao je Dimšo Todorović, zamjenik izvršnog direktora Poslova infrastrukture.\nOn je najavio da će od iduće godine biti nastavljeni radovi i na osiguranju ostalih stanica na pružnim dionicama Doboj–Banjaluka i Doboj–Šamac, čime se, pored već izvršene velike opravke pruge S. Kostajnica – Banjaluka i realizacijom projekata iz oblasti signalizacije i telekomunikacija, podiže nivo bezbjednosti i urednosti željezničkog saobraćaja, povećava propusna moć pruge i olakšava tehnološki proces rada.\nOsiguranje stanice Ukrina sa putnim prelazom u staničnom području realizovala je kompanija „Thales Rail Signallimg Solutions“ iz Štutgarta, kao podizvođači angažovana su domaća preduzeća „Telemax“ i „Elnos“ iz Banjaluke i „7. novembar“ iz Doboja, a veliki doprinos dali su i zaposleni na željeznici koji su bili uključeni u projekat osiguranja.\nZadovoljstvo zbog uspješno završenog posla nije krio ni predstavnik izvođača, kao ni šef stanice Ukrina Živko Đurđević ističući da će nova generacija sistema staničnog osiguranja olakšati rad staničnog osoblja i osigurati ubrzan i bezbjedan protok saobraćaja.


Još jedan sudar na pružnom prelazu u Malom Zvorniku - Zvornicki.ba\nJoš jedan sudar na pružnom prelazu u Malom Zvorniku\nNa putnom prelazu između Donje Borine i Brasine, na pruzi Loznica-Zvornik, ovog ćetvrtka (9. januar) je oko pola četiri posle podne lokomotiva naletela na automobil. U ovoj nezgodi nema povređenih, saopšteno je iz “Infrastrukture železnice Srbije”.\nTo se dogodilo na putnom prelazu obezbeđenom znacima vertikalne drumske signalizacije, a do sudara je došlo “zbog vozača drumskog vozila, koji na putnom prelazu nije poštovao saobraćajne propise”, navodi se u saopštenju. Iz “Infrastruktura železnice Srbije” ponovo apeluju na vozače drumskih vozila da poštuju saobraćajne propise i signalizaciju na putnim prelazima, jer se samo tako mogu sačuvati ljudski životi i sprečiti nesreće.\nInače, prema izveštaju o bezbednosti na putnim prelazima u 2019. godini “Infrastruktura železnice Srbije” navodi da se na srpskim prugama prethodne godine dogodila ukupno 41 nesreća na putnim prelazima, u kojima su poginule dve, a povređeno 17 osoba. Kako piše, u 2019. godini dogodio se najmanji broj nesreća na putnim prelazima, sa najmanje nastradalih osoba u prethodne dve decenije.


Mišić: Paket mjera sanacije poslati na raspravu savjetu – Zvornik Danas\nNaslovna/VIJESTI/Društvo/Mišić: Paket mjera sanacije poslati na raspravu savjetu\nBANJALUKA – Savez sindikata Republike Srpske smatra da bi paket mjera za sanaciju posljedica od poplava, prije nego što ga Vlada uputi Narodnoj skupštini, trebalo uputiti na raspravu u Ekonomsko-socijalni savjet, izjavila je predsjednik Saveza sindikata Ranka Mišić.\nMišićeva je rekla da bi za paket mjera sigurno bilo i prijedloga Unije udruženja poslodavaca i Sindikata, koji zaslužju da budu uključeni.\n„U ovom trenutku je važno da sve informacije koje dolaze budu tačne i realne i da se najave velikih pomoći šalju sa zadrškom u javnosti“, rekla je Mišićeva nakon sjednice Ekonomsko-socijalnog savjeta.\nMišićeva je navela da su, prema prvim podacima, poplavljene kuće 2.473 radnika – člana Sindikata i da oni nemaju elementarne uslove za život.\n„U realnom sektoru 1.520 radnika ne može raditi svoj posao na radnom mjestu, jer su njihova preduzeća poplavljena, ali oni od početka poplava obavljaju poslove ispumpavanja vode, čišćenja mulja, te pranja postrojenja“, rekla je Mišićeva, navodeći i da 800 radnika u javnom sektoru ne mogu da rade na svojim radnim mjestima, jer proces rada još nije organizovan.\nOna je podsjetila da je Savez sindikata intervenisao već u prvim danima poplave, uplatio značajnu novčanu pomoć na račun posebnih namjena, te da su od Vlade usmeno dobili pozitivan odgovor na zahtjev dijela poslodavaca za oslobađanje od poreza i doprinosa na pomoć radnicima u većem iznosu od tri prosječne plate.\nMišićeva je rekla i da Sindikat nije upoznat sa mjerama solidarnosti i elementima takozvanog solidarnog poreza.\n„Zbog toga smo i zatražili da o paketu mjera, ako to bude u njegovom sastavu, raspravlja i Ekonomsko-socijalni savjet i zauzme zvaničan stav“, rekla je Mišićeva.\nOna je apelovala da sve institucije u Republici Srpskoj i BiH ostave po strani podjele i da udruženim snagama traže najbolja rješenja, ali i da radnici dostave spiskove svojim računovodstvima kako bi se odrekli jednodnevne zarade za pomoć poplavljenima.\nekonomsko socijalni savjet ranka misic rasprava sanacija\nParma dobija novog vlasnika


Nacionalni Park Đerdap | ISTN\nU severoistočnom delu Srbije, na samoj granici sa Rumunijom, nalazi se jedinstven evropski rezervat prirode – Nacionalni park “Đerdap”, mesto prožimanja svetova na kopnu i u vodi. Njegova površina iznosi oko 63.000 ha a prostire se duž 100 km desne obale Dunava, od Golupca do Karataša kod Kladova.\nBudući da značajan deo Đerdapa čini Dunav, ceo ovaj kompleks nazivaju “rečnim nacionalnim parkom”, a samu grandioznu Đerdapsku klisuru, najdužu i najveću klisuru probojnicu u Evropi, “samoniklom botaničkom baštom”. Celo područje pruža izvanredne uslove za sve vidove turizma. Kao i u ostalim rezervatima prvog stepena zaštite, posetioci do najviše tačke, odakle “puca” pogled na sve strane, mogu samo u pratnji vodiča.\nDeset rezervata prirode: , Veliki i Mali Štrbac sa Trajanovom tablom, Golubački grad, Bosman-Sokolovac, Čoka Njalta sa Pesačom, Bojana, Tatarski vis, Šomrda, Ciganski potok, Kanjon Boljetinske reke-Greben.\nObilazak mnogobrojnih kulturno istorijskih spomenika, arheoloski lokalitet “Lepenski vir”, rezervati prirode, pećine “Rajkova”, “Gradašnica”, “Dubočka”, “Ceremošnja” i “Ravništarka”, spomenici prirode “Vratnjanske kapije” i “Valja prerast”, lovište “Đerdap”, škola u prirodi, biciklističke i staze zdravlja, foto safari, izleti brodom, posete hidroelektrani Đerdap i druge atrakcije.\nNa mestu gde je Dunav najširi ( čak 2 kilometra) “usidrio” se Donji Milanovac, geografsko središte Đerdapske klisure i istoimenog nacionalnog parka i rezervata prirode. Kroz istoriju, grad je tri puta preseljavan. U blizini je Majdanpek sa Rudnom glavom, rudnikom nastalim 5.000 godina p.n.e., mestom na kome je Evropa pre 7000 godina iskoračila iz kamenog u – metalno doba.\nTrajanova tabla na izlaznom delu iz Kazana svedoči o naporima ljudi u savlađivanju divljine đerdapskog klanca. 103.godine n.e.postavio ju je car Trajan a uklesani tekst na latinskom glasi: “Imperator Cezar, božanstvenog Nerve sin, Nerva Trajan, Augustus Germanik, vrhovni sveštenik, zastupnik naroda po IV put, otac domovine, konzul po IV put, savladavši planinske i dunavske stene, sagradio je ovaj put.”\nNizvodno, u blizini hidroelektrane “Đerdap I”(pete po veličini u svetu) nalaze se ostaci utvrđenja Diana koje je podigao Trajan, dogradili ranovizantijski vladari, delimično spalili Goti, obnovio car Justinijan a razrušila avarsko-slovenska plemena.\nKod Kladova je pronađen niz Dioklecijanovih kastruma povezanih putevima koji se i danas koriste. Gradom dominira tvrđava Fetislam “zaštita islama”, a u muzeju Đerdapa je i kopija reljefa sa Trajanovog stuba na kojoj je prikaz i najimpozantnijeg arhitektonskog dela onog vremena – Trajanovog mosta.


U Zenici će danas biti potpisan ugovor između Vlade Zeničko-dobojskog kantona (ZDK) i privrednog subjekta ŽGP d.d. Zenica o dodjeli koncesije za istraživanje i eksploataciju mineranog resursa krečnjaka na lokalitetu Široke stijene kod Zenice, saopćila je Press služba ZDK.\nUgovor će ispred Ministarstva privrede, koje dodjeljuje koncesije za eksploataciju mineralnih resursa na području ZDK, potpisati Amir Abazović, pomoćnik ministra za privredu, a ispred preduzeća ŽGP Zenica, direktor Hamzalija Mehmedović.\nRadovi na ovom lokalitetu zaustavljeni su u posljednjih nekoliko mjeseci, jer preduzeće ŽGP nije ispunjavalo zakonske uslove za eksploataciju niti za dodjelu koncesije. Nakon što je Ministarstvo privrede ZDK poduzelo aktivnosti na razrješenju ovog problema, stvoreni su uslovi za potpisivanje ovog ugovora i provedena je procedura za dodjelu koncesije. Ovim će dugogodišnja eksploatacija ležišta Široke stijene biti uvedena u zakonske okvire i time će biti stvoreni uslovi za zakonito i redovno plaćanje koncesije od strane preduzeća koje vrši eksploataciju na ovom lokalitetu.\nUgovor će biti potpisan u sali pri Uredu premijera, s početkom u 15.00 sati.


Politički direktori Upravnog odbora Vijeća za provedbu mira (Peace Implementation Council – PIC) sastali su se u Sarajevu 29. i 30. marta 2011. godine. Predstavnici odabranih institucija na državnom nivou učestvovali su u dijelovima tog sastanka.\nOvo je presudan period za BiH nakon prošlogodišnjih općih izbora. U toku je proces konstituiranja novih vlasti. Postoje prilike za napredak prema evropskim integracijama. Upravni odbor Vijeća za provedbu mira izrazio je zabrinutost zbog toga što ove mogućnosti nisu u centru pažnje političkih lidera. Više od petnaest godina nakon potpisivanja Dejtonskog sporazuma, Upravni odbor Vijeća za provedbu mira duboko je zabrinut zbog stalnih problema oko ispunjavanja njegovih odredbi i zaživljavanja vladavine prava u BiH. Ovo je vrijeme kada politički lideri treba da kvalitetno iskažu smisao za realnost, konstruktivan kompromis i političku volju. Međunarodna zajednica je spremna da pomogne na svaki mogući način, ali suštinske odluke da se krene naprijed moraju doći iz Bosne i Hercegovine, na osnovu zahtjeva njenih građana i dalekovidnih aktivnosti njihovih izabranih lidera.\nUpravni odbor PIC-a pozvao je političke lidere Bosne i Hercegovine da se u duhu kompromisa angažiraju kako bi se hitno dogovorili o formiranju široko zastupljene vlade na državnom nivou, koja će omogućiti napredak po mnogim pitanjima, uključujući i realizaciju preostalih hitnih reformi koje zahtijevaju evropske i evroatlantske integracije.\nUpravni odbor PIC-a pozvao je na brzo rješavanje pravnih pitanja u vezi sa formiranjem nove vlade Federacije, te je pozdravio napore visokog predstavnika čija je svrha da podrže taj cilj. Upravni odbor PIC-a apelirao je na sve strane da podrže stabilnu vladu koja može odgovoriti na potrebe građana Federacije. Upravni odbor PIC-a je apelirao na sve strane i vlasti da djeluju odgovorno i u skladu sa Općim okvirnim sporazumom za mir, ustavima i relevantnim zakonima, te ponovio da neće dopustiti nikakve aktivnosti koje će ugroziti ustavni i zakonski poredak u zemlji. U svjetlu najavljenih planova za formiranje svehrvatskog sabora te međukantonalnih i međuopćinskih tijela, Upravni odbor PIC-a je podvukao da te aktivnosti moraju biti u potpunom skladu sa Općim okvirnim sporazumom za mir i Ustavom. On je pozvao kantone koji do sada nisu konstituirali kantonalne skupštine niti izabrali delegate u Dom naroda Federacije da to učine bez odlaganja, te je Upravni odbor PIC-a konstatirao da su ovi koraci trebali biti završeni do 2. decembra 2010. godine u skladu sa Ustavom Federacije BiH. Upravni odbor PIC-a i dalje je u potpunosti opredijeljen za podršku jednakim pravima svih konstitutivnih naroda i ostalih u Bosni i Hercegovini, u skladu sa dejtonskim Ustavom i zakonom. Upravni odbor je primio k znanju težnje, posebno lidera hrvatske zajednice, za provođenje reformi u cilju rješavanja zabrinutosti koje osjećaju u pogledu punog i pravičnog učešća svih konstitutivnih naroda i ostalih.\nUpravni odbor PIC-a izrazio je poštovanje prema radu i integritetu Centralne izborne komisije u toku cjelokupnog veoma kompleksnog i izazovnog izbornog procesa. Članove Komisije treba pohvaliti za očuvanje nezavisnog stava u kontekstu kompleksnog izbornog zakonodavstva.\nUpravni odbor PIC-a pozvao je sve organe vlasti da osiguraju adekvatno funkcioniranje institucija na svim nivoima i naglasio da se državne nadležnosti ne smiju ugrožavati. Isto tako, entitetske nadležnosti je potrebno u potpunosti dalje poštivati. On je osudio javne izjave, posebno one kojima se osporava postojanje i nadležnosti Suda i Tužilaštva Bosne i Hercegovine.\nUpravni odbor PIC-a pozdravio je odluku Evropske unije iz decembra 2010. godine da uvede bezvizni režim za građane Bosne i Hercegovine. Međutim, izrazio je zabrinutost zbog nepostojanja napretka, a osobito obaveza koje potiču iz Sporazuma o stabilizaciji i pridruživanju. Bosna i Hercegovina mora poduzeti hitne korake da svoj Ustav uskladi sa Evropskom konvencijom o ljudskih pravima i usvoji državne zakone o državnoj pomoći i popisu stanovništva da bi mogla ostvariti dalji napredak na putu integracije u EU.\nUpravni odbor PIC-a apelirao je na vlasti da brzo uspostave transparentan i efikasan mehanizam za izradu konkretnih prijedloga za ustavnu reformu, kako bi se kao pravni prioritet moglo pristupiti rješavanju diskriminatornih odredbi utvrđenih presudom Evropskog suda za ljudska prava iz decembra 2009. godine. Upravni odbor PIC-a istakao je važnost poboljšanja i jačanja efikasnosti i funkcionalnosti državnih institucija, između ostalog i putem provođenja potrebnih ustavnih izmjena, usvojenih u skladu sa važećim ustavnim odredbama. Posebno je potrebno da ova zemlja bude u stanju da usvaja i provodi zakone i pravila EU u skladu sa željama građana Bosne i Hercegovine.\nOsobito, Upravni odbor PIC-a je ponovio da je neophodno riješiti pitanje podjele državne imovine i imovine odbrambenih struktura prema dogovoru vlada države i entiteta. Primio je k znanju da nerješavanje ovog pitanja, osim što blokira tranziciju Ureda visokog predstavnika, onemogućava Bosnu i Hercegovinu da ispuni kriterije za evroatlantske integracije te stvara atmosferu pravne neizvjesnosti.\nUpravni odbor Vijeća za provedbu mira pozvao je nadležne državne i entitetske vlasti da okončaju svoje procjene aktuelnih i budućih potreba u pogledu državne imovine, koje bi trebale poslužiti kao osnova za dogovor o njihovim vlasničkim pravima. Upravni odbor Vijeća za provedbu mira je izrazio zabrinutost zbog nedavnih inicijativa Republike Srpske koje su imale za cilj jednostrano utvrđivanje vlasništva nad državnom imovinom. On je naglasio da organi Republike Srpske moraju u potpunosti poštivati Nalog visokog predstavnika iz januara 2011. godine, te da moraju poštivati predstojeću odluku Ustavnog suda Bosne i Hercegovine u pogledu zakona kojima se regulira državna imovina.\nU vezi sa vojnom imovinom, Upravni odbor Vijeća za provedbu mira je ohrabrio stranke da daju prioritet zaključenju sporazuma, u skladu sa Zakonom o odbrani BiH, o nepokretnoj imovini koja je potrebna za buduće odbrambene svrhe. NATO članice Upravnog odbora PIC-a i Japan podvukli su da će ta imovina biti uknjižena kao vlasništvo Bosne i Hercegovine za upotrebu Ministarstva odbrane BiH. To bi omogućilo pokretanje Akcionog plana za članstvo u NATO savezu. I konačno, mada je Upravni odbor PIC-a pohvalio nedavnu predsjedničku odluku o trenutnom ukidanju dozvola za izvoz oružja i vojne opreme iz BiH, vlasti moraju pojačati nastojanja i aktivnosti na uništenju viška naoružanja, municije i eksplozivnih sredstava.\nUpravni odbor Vijeća za provedbu mira ponovo je istaknuo svoju podršku radu Instituta za nestale osobe BiH (INO BiH), te zabrinutost zbog aktuelnih nastojanja da se opstruira ili odugovlači rad INO BiH. Upravni odbor je pozvao sve nadležne vlasti u Bosni i Hercegovini da osiguraju da INO BiH, te njegovi uposlenici i njihovi članovi porodica, dobiju punu zaštitu i podršku.\nUpravni odbor Vijeća za provedbu mira istaknuo je svoju snažnu opredijeljenost za teritorijalni integritet i suverenitet Bosne i Hercegovine. Upravni odbor Vijeća za provedbu mira potvrdio je punu podršku visokom predstavniku i njegovim ovlastima koje proizilaze iz Aneksa 10 Općeg okvirnog sporazuma za mir i relevantnih Rezolucija Vijeća sigurnosti UN-a, insistirajući na punom poštivanju Općeg okvirnog sporazuma za mir, svih njegovih aneksa i odluka visokog predstavnika, te je podsjetio vlasti u Bosni i Hercegovini da moraju osigurati da visoki predstavnik i njegov ured imaju blagovremen pristup svim zvaničnicima, institucijama i dokumentima.\nRuska Federacija nije podržala Odluku visokog predstavnika od 27. marta 2011. godine da suspenduje odluke Centralne izborne komisije BiH.\n Ruska Federacija nije podržala Odluku visokog predstavnika od 5. januara 2011. godine.


Osiguranje uz kredit – sigurnost i za banku i za klijenta – Bankar.rs\nHome/ANALIZE/Osiguranje uz kredit – sigurnost i za banku i za klijenta\nANALIZEBANKARSKI PROIZVODIBANKEDOMAĆE BANKEKreditiNBSSLIDERSVE VESTI\nProblem gubitka redovnih mesečnih prihoda i same egzistencije usled otkaza od strane poslodavca posebno pogađa građane koji su zaduženi kod banaka. Građani sa kreditom “na leđima” postaju dodatno ugroženi zbog nesposobnosti da redovno izmiruju svoje obaveze preuzete potpisivanjem ugovora o zajmu od banaka. Ovaj rizik prepoznali su i bankari, pa su pred klijente postali novu mogućnost – osiguranje od gubitka posla, kako bi se zaštitile obe ugovorne strane, i klijent i banka. Ukoliko banke uz kredit ne nude besplatne polise ove vrste osiguranja, i ova “olakšica” ima finansijsku težinu – premija osiguranja iznosi oko 1,5 odsto ukupnog iznosa zajma na godišnjem nivou.\nOvu olakšicu i uslove za sve zadužene klijente banaka jasno definiše i Narodna banka Srbije (NBS), ističući njegovu dvostruku ulogu zaštite, pišu Novosti.\n“U slučaju da korisnik kredita ostane bez posla, osiguravajuće društvo preuzima obavezu plaćanja mesečnih rata i obezbeđuje otplatu kredita bez prekida. U slučaju smrti korisnika kredita, društvo za osiguranje će isplatiti preostali neotplaćeni iznos kredita, pri čemu je porodica korisnika finansijski zbrinuta i oslobođena dalje otplate kredita”, navedeno je u objašnjenju Narodne banke Srbije, koje se odnosi na banke koje nude besplatne polise osiguranja.\nBanke Srbija Krediti osiguranje\nNovi kredit Svetske banke od 50 miliona dolara za mala i srednja poljoprivredna gazdinstava u Srbiji


SDP Cetinja traži odustajanje od ustoličenja Joanikija\nTanjug 16. avgusta 2021. 13:56\nCETINJE – Klub odbornika SDP u gtadskom parlamentu Cetinja predao je predlog Zaključaka kojim se organizatori ustoličenja mitropolita Joanikija, najavljenog za 4. septembar u Cetinjskom manastiru, pozivaju se da od toga odustanu i da ustoličenje obave u nekom drugom gradu.\nCilj ovog zaključka je, kako se navodi, očuvanje građanskog mira i spokoja građana Cetinja.\nU predlogu se navodi da Skupština Prestonice ovlašćuje Gradonačelnika da obavi sve neophodne radnje iz svoje nadležnosti kako bi se sprečile aktivnosti koje imaju za posledicu ometanje svakodnevnog života građana Cetinja ili sprečavanje njihovih Ustavom Crne Gore garantovanih prava na slobodu kretanja ili okupljanja.\n„Skupština Prestonice poziva Vladu Crne Gore da svojim aktivnostima ne doprinose povećanju tenzija i narušavanju mira i spokoja građana Cetinja i svih koji u našem gradu borave, već da u skladu sa svojim Ustavom definisanim nadležnostima, omogući ravnopravnost svim građanima Cetinja i Crne Gore, bez obzira na njihovu nacionalnu, političku ili neku drugu osobenost“, naveli su iz SDP-a.\nOvaj zahtev, navodi se, uvažava, činjenicu da su brojnim javnim obraćanjima podignute tenzije od dela javnih aktera koji su „vređajući Cetinje i Cetinjane i sve one koji se protive ideološkoj i političkoj misiji SPC koja decenijama vređa i negira Crnogorce otvoreno uticali na usložnjavanje političkih prilika i podizanje tenzija.\n„Cetinje kao mesto veličanstvenog otpora toj politici u najtežim vemenima 90-ih ne moze ćutke posmatrati da se u njemu odigrava simbolično potčinjavanje i pokoravanje Crne Gore. Zato, ovom Odlukom, između ostalog, apelujemo na organizatore ovog čina da odustanu od ceremonije koja se s pravom doživljava kao akt provokacije, posebno imajući u vidu aktuelni politički kontekst i vekovnu nepravdu prema jednom narodu kojem se otima njegovo kulturno i istorijsko nasleđe kao posledica nasilne aneksije 1918. godine, što je čin bez presedana u evropskim okvirima“, navodi se, između ostalog, u predloženom Zaključlu, preneo je portal RTCG.\nAbazović sa predstavnicima manjinskih stranaka u Crne Gore\nMilo Đukanović uputio saučešće porodici Dude Ivkovića\nDojava o bombi u slovenačkom Kamniku\nKatnić otkazao obezbeđenje MUP-a


Brežančić: Remi sa Napretkom kao poraz\nTanjug 12. avgusta 2019. 12:36\nBEOGRAD – Odbrambeni fudbaler Partizana Rajko Brežančić kaže da je remi u Kruševcu protiv Napretka (2:2) ravan porazu.\nCrno-beli su dva puta jurili vođstvo domaćina, strelac je bio i Brežančić, ali nisu imali snage za preokret u utakmici 4. kola Superlige Srbije.\n„Nismo potcenili Napredak to je sigurno, a zašto nismo realizovali onoliki broj šansi to ćemo zajedno analizirati sa šefom i stručnim štabom. U jednom trenutku sam pomislio da igramo još dva dana da nećemo dati gol“, rekao je Brežančić za klupski sajt.\nBivši internacionalac u Holandiji i Španiji priznaje da nema opravdanja za slabu partiju njegovog tima.\n„Remi nam je toliko teško pao kao da je poraz. Šef nam je rekao u svlačionici da treba da nas je sramota i zaista se tako svi osećamo. Znali smo da utakmica sa Napretkom neće biti laka, nijednom ih poslednjih godina nismo pobedili sa strane, ali sada nema kukanja već glavu gore i ovo da nam bude pouk“.\nOn je dodao da bi sigurno svoj gol menjao za tri boda Partizana u Kruševcu.\n„Ako je trebao ovakav kiks da se desi nek se desi sad, težak remi, ali opomena za četvrtak pred tešku utakmicu u Turskoj“.\nPartizan u četvrtak igra u Malatiji revanš posle trijumfa 3:1 u prvom duelu u Humskoj.\n„Ovo nas je dobro potreslo da se pripremimo što bolje, napravimo analizu , vidimo propuste i opravdamo poverenje navijača sa utakmice u Beogradu. Malatija nije laka ekipa, dobro će se pripremiti za revanš. Sledi ozbiljan rad pred put“, zaključio je on.